દંગલ ગર્લ ઝાયરા વસીમે6પાનાની ચીઠ્ઠી લખી, કહ્યું ‘ઈમાનથી ભટકી રહી હતી’, છોડી દીધી એક્ટીંગ\nમેરાન્યૂઝ નેટવર્ક.મુંબઈઃ દંગલ ગર્લ ઝાયરા વીસીમે ઘણી ઓછી ઉંમરમાં જ પોતાની દમદાર એક્ટીંગથી બોલીવુડમાં પોતાની અલગ છાપ બનાવી દીધી છે. હવે તે સોનાલી બોસની ફિલ્મ ધ સ્કાય ઈઝ પિંકમાં પર્દા પર નજરે પડશે. જોકે, હવે તેની એક પોસ્ટે ફેન્સ વચ્ચે હંગામો ઊભો કરી દીધો છે. ઝાયરા વસીમે સોશ્યલ મીડિયા એકાઉન્ટ પર એક પોસ્ટ કરી છે. જેમાં તેણે એક્ટીંગ છોડી દેવાનું એલાન કર્યું છે.\nઝાયરાએ સ્પષ્ટ શબ્દોમાં લખ્યું છે કે,5વર્ષ પહેલાં મે બોલિવૂડમાં આવવાનો નિર્ણય કર્યો હતો. જે બાદથી મારી જિંદગી સંપૂર્ણ બદલાઇ ગઇ. પાંચ વર્ષની મારી બોલિવૂડ યાત્રા ઘણી જ થકવી નાખનારી રહીં. હું મારા અંતરાત્મા સાથે લડતી રહી. હું મારા નાનકડાં જીવનમાં આટલી મોટી લડાઇ નથી લડી શકતી. તેથી બોલિવૂડથી મારા સંબંધો હમેશાં માટે તોડી રહી છે. ઝાયરા આગળ લખે છે કે, મે ઘણું સમજી વિચારીને આ નિર્ણય લીધો છે. હું ભલે અહીં ફિટ થઈ રહી હોઉં પણ હું અહીંની નથી મને મારા ઈમાનથી દૂર કરી રહ્યું છે.\nતેણે સોશ્યલ મીડિયા પર6પાનાની ચિઠ્ઠી લખી છે, જેમાં તેણે કુરાનનો પણ ઉલ્લેખ કર્યો છે. તેનું કહેવું છે કે આ રસ્તો તેને અલ્લાહથી દૂર કરી રહ્યો છે. જોકે સોશ્યલ મીડિયા પર ફેન્સ વચ્ચે પણ આ જ ચર્ચા છે કે ઝાયરાએ આ પોસ્ટ કોઈ દબાણ વસ લખી હોઈ શકે છે, સોશ્યલ મીડિયા પર કોઈ તેના આ નિર્ણયનું સમર્થન કરે છે તો કોઈ વિરોધ.\nફિલ્મ દંગલ માટે નેશનલ એવોર્ડ જીતનારી ઝાયરા વસીમનું આ નિવેદન અને પગલું ખરેખરમાં આશ્ચર્ય પમાડે તેવું છે. ફિલ્મમાં તે પહેલવાન ગીતા ફોગાટનો બાળપણનો રોલ કરી રહી હતી. નાની ઉંમરમાં તેણે મોટી સફળતા મેળવી હતી. બોલિવૂડમાં મોટા મોટા ફિલ્મ મેકર્સની નજર તેની ઉપર હતી. દંગલ બાદ 2017માં ઝાયરા વસીમ અને આમિર ખાને 'સિક્રેટ સુપરસ્ટાર' ફિલ્મ પણ કરી હતી. આ ફિલ્મ માટે તેને ફિલ્મફેર બેસ્ટ એક્ટ્રેસ ક્રિટિક એવોર્ડ મળ્યો હતો. ઝાયરા ટૂંક સમયમાં 'સ્કાય ઇઝ પિંક'માં નજર આવશે. આ ફિલ્મની શૂટિંગ પૂર્ણ થઇ ગઇ છે. આ ફિલ્મમાં તે પ્રિયંકા ચોપરા અને ફરહાન અખ્તર સાથે સ્ક્રિન શેર કરશે.\nZaira Wasim quits acting social media


russian-stunning-daredevil-girl-angela-nikolau-takes-riskiest-selfies-on-asias-tallest-skyscrapers – News18 Gujarati\nHome » photogallery » eye-catcher » RUSSIAN STUNNING DAREDEVIL GIRL ANGELA NIKOLAU TAKES RISKIEST SELFIES ON ASIAS TALLEST SKYSCRAPERS\nOMG: આટલી ઉંચાઇ પર આ છોકરી ફોટોસ્ટંટ માટે દાવ પર લગાવે છે જિંદગી\nદુનિયાની અનોખી છોકરી, ખત્તરનાક ફોટોસ્ટંટ માટે દાવ પર લગાવે છે જિંદગી\n| May 06, 2019, 16:06 IST\nદુનિયાની દરેક વ્યક્તિને અલગ-અલગ શોખ હોય છે. કોઇને ડ્રાઇવિંગ તો કોઇને પાર્ટી અને ડાન્સ કરવાનો શોખ હોય છે, પરંતુ આજે અમે તમને એક એવી છોકરી વિશે જણાવીએ જેને અનોખો શોખ ચઢ્યો છે. જોઇએ તેની ખાસ તસવીર.\nરશિયામાં રહેતી એક છોકરીને એવો શોખ છે કે તે અંત સુધી તેનો જીવ દાવ પર લગાવે છે. આ છોકરીનું એન્જેલા નિકોલો નામ છે અને તે રશિયાની છે. 26 વર્ષીય એન્જેલાને ફોટોગ્રાફીનો ખૂબ શોખ છે, પરંતુ તેણીને સામાન્ય ફોટો નહીં પણ બહુમાળી ઇમારતો અને ટોચ પર જઇને જીવના જોખમ પર ફોટોગ્રાફી કરવાનો શોખ છે.\nએન્જેલા નિકોલોને વિશ્વની સૌથી ઊંચી ઇમારતો અને ટાવર્સની ટોચ પર ચઢીને ફોટોગ્રાફી કરવાનો શોખીન છે. એન્જેલા નિકોલો સૌથી ઊંચી ઇમારતોને શોધે છે અને તેના પર ચઢી જઇને સેલ્ફી લે છે અને તેને તેના સોશિયલ મીડિયા એકાઉન્ટ પર પોસ્ટ કરે છે.\nએન્જેલા ઊંચી ઇમારત પર અને ટાવર્સ ચઢીને માત્ર ફોટોગ્રાફી નથી કરતી પરંતુ યોગા સાથે-સાથે સ્ટંટ પણ કરે છે. તેની આ હરકતને કારણે લોકોની સ્થિતિ બગડે છે, પરંતુ એન્જેલાને કોઈ ફરક નથી પડતો કારણ કે તેને ઊંચાઈ પર ફોટોગ્રાફી કરવાનો શોખ સતત વધી રહ્યો છે.\nહકીકતમાં, એન્જેલા જે કરે છે તેને રૂફટોપિંગ કહેવામાં આવે છે. રુફટોપિગમાં અનેક લોકો તેમની જિંદગી ગુમાવી ચૂક્યા છે. પરંતુ એન્જેલા નિકોલોને આમ કરાવાનો બિલકૂલ ડર નથી. તેઓ ઊંચા ઉંચા ટાવરો પર એવી રીતે ચઢી જાય છે જાણે કે સીડી ચઢતી હોય.\nએન્જેલા તેના ફોટા તેના Instagram એકાઉન્ટ પર શેર કરે છે. તેના ઇન્સ્ટાગ્રામ પર 5.6 લાખ ફોલોવર્સ છે. એન્જેલા નિકોલોના પિતા એક મોસ્કો સર્કસમાં કામ કરતા હતા. તેમના બાળપણથી તેમના પિતાએ તેના કામને ટ્રેન્ક કર્યુ છે. તેઓ ઊંચાઈથી ડરતા નથી, પરંતુ તેઓને ઊંચાઈથી તેમને પ્રેમ છે.


ઇકબાલ મરચી સાથે લેન્ડ ડીલ પ્રશ્ને એનસીપીના નેતા પ્રફુલ્લ પટેલ ઇડી સમક્ષ હાજર થયા\nપ્રફુલ પટેલની ઇડી દ્વારા લાંબી પુછપરછ થઇ : ઇડીની સમક્ષ કેટલાક વૈધક પ્રશ્નો પ્રફુલ્લ પટલેને કરાયા\nમુંબઇ,તા. ૧૮ : અંડરવર્લ્ડ ડોન દાઉદ ઇબ્રાહિમના નજીકના સાથી ઇકબાલ મિરચીની સાથે કહેવાતી જમીન સોદાબાજીના મામલે ફસાયેલા એનસીપીના નેતા પ્રફુલ્લ પટેલ આજે સવારે એન્ફોર્સમેન્ટ ડિરેક્ટોરેટ સમક્ષ હાજર થયા હતા. તેમની સામે સમન્સ જારી કરવામાં આવ્યા બાદ તેઓ તપાસ સંસ્થા સમક્ષ હાજર થયા હતા. ઇડીની ઓફિસમાં ઉપસ્થિત થયા બાદ તેમની પુછપરછનો સિલસિલો શરૂ થયો હતો જે કલાકો સુધી જારી રહ્યો હતો. આ સંદર્ભમાં વધુ વિગત મળી શકી નથી પરંતુ પટેલની તકલીફ વધી રહી છે. તપાસમાં કેટલીક વિગતો પણ ખુલી રહી છે. ઇડીએ આક્ષેપ કર્યો છે કે, એનસીપીના નેતાના પરિવાર તરફથી પ્રમોટેડ કંપની અને ઇકબાલ મિરચી વચ્ચે ફાઈનાન્સિયલ ડિલ થઇ ગઇ હતી. આ ડિલ હેઠળ મિલેનિયમ ડેવલપર્સને મિરચીના વર્લી સ્થિત એક પ્લોટ આપીને કામગીરી હાથ ધરાઈ હતી.\nઆ પ્લોટ પર મિલેનિયમ ડેવલપર્સે ૧૫ માળની કોર્શિયલ અને રેસિડેન્સિયલ ઇમારતનું નિર્માણ કર્યું છે. આ ઇમારતનું નામ સીજે હાઉસ રાખવામાં આવ્યું છે. ૨૦૦૭માં કંપનીએ સીજે હાઉસમાં ૧૪૦૦૦ વર્ગફુટના બે ફ્લોપ મિરચીના પત્નિ હાજરાને એક રજિસ્ટર્ડ એગ્રિમેન્ટ હેઠળ આપ્યા હતા. ઇડી પટેલ પરિવાર તરફથી પ્રમોટેડ કંપની મિલેનિયમ ડેવલપર્સ અને મિરચી પરિવાર વચ્ચે થયેલી સમજૂતિમાં તપાસ કરી રહી છે. તેમને બુધવારના દિવસે ઇડી તરફથી સમન્સ જારી કરવામાં આવ્યુ હતુ. તપાસ સંસ્થાએ પટેલને ૧૮મી ઓક્ટોબરના દિવસે હાજર થવા માટે કહ્યુ હતુ. અત્રે નોંધનીય છે કે ઇડી કુખ્યાત ગેંગસ્ટપ દાઉદના સાથી ઇકબાલ મિરચી અને પ્રફુલ્લ પટેલ વચ્ચે થયેલી જમીન સોદાબાજીને લઇને તપાસ હાથ ધરી છે.\nઇડીનો આરોપ છે કે એનસીપી નેતાના પરિવારના સભ્યો સાથે સમજુતી કરવામાં આવી હતી. પૂર્વ નાગરિક ઉડ્ડયન મંત્રી પ્રફુલ પટેલ અને દાઉદના નજીકના સાથી ઇકબાલ મિરચી વચ્ચે સોદાબાજીના મામલામાં તપાસ ચાલી રહી છે. ડઝન જેટલી સેલ કંપનીઓમાં લેવડદેવડની વિગતોમાં તપાસ ચાલી રહી છે. બેનામી બેંક ખાતાઓ ચેન્નાઈમા ંઉભા કરવામાં આવ્યા હતા જેનો ઉપયોગ કેટલીક પ્રોપર્ટીઓની વેચાણ પ્રક્રિયા હાથ ધરવા માટે કરવામાં આવ્યો હતો. આ પ્રોપર્ટીની કિંમત ૫૦૦ કરોડથી પણ વધુની હોવાનું જાણવા મળી રહ્યું છે.એવું પણ જાણવા મળી રહ્યું છે કે, આગામી દિવસો પ્રફુલ પટેલ માટે પણ વધુ મુશ્કેલરુપ બની શકે છે. પ્રફુલ અને મિરચી વચ્ચે સાંઠગાંઠ મામલામાં ઇડી સક્રિય થઇ ગઇ છે. ઇકબાર મિરચીના પરિવારના સભ્યો સાથે સોદાબાજીના સંદર્ભમાં પટેલ સામે સમન્સ જારી કરવામાં આવી ચુક્યું છે. એજન્સીએ મુંબઈ અને બેંગ્લોરમાં ૧૧ સ્થળો ઉપર ચકાસણી હાથ ધરી છે. સાથે સાથે આઠ લોકોના ડેટા અને દસ્તાવેજો જપ્ત કરાયા છે. તેમની ચર્ચા હમેંશા રહે છે.\nજે પતિની લાંબી ઉંમર માટે કરવા ચોથનું વ્રત કર્યુ હતું તેણે જ માથું કાપી નાખ્યું access_time 11:31 am IST\nસરકારી સ્કુલના નાનકડા રૂમમાં ઠાંસી ઠાંસીને ગાયો બળદને બંધ કરાતા ૧૭ ના મોત થયા access_time 3:29 pm IST\nસૌરાષ્ટ્ર ક્રિકેટ એસોસીએશનના પૂર્વ ઉપપ્રમુખ નાથાભાઇ સીસોદીયાનું ૯૯ વર્ષની વયે દુઃખદ નિધન access_time 4:09 pm IST\nજીંદગી મિલ કે બિતાયેંગે હમ.... કાલે સૂરો વરસશે access_time 3:33 pm IST\nધોરાજી નવી શાકમાર્કેટમાં જામ્યા ગંદકીના થર : પશુઓના ધામા access_time 11:57 am IST\nભાવનગરના ડી.ડી.ઓ. પણ ડેન્ગ્યુની ઝપટેઃ વધુ ૪ પોઝીટીવ કેસ access_time 10:56 am IST\nપાલનપુરમાં મીટર રિપ્લેસમેન્ટ કરવા ગયેલ વીજ કર્મચારીને નાશમાં ધૂત યુવકે જાહેરમાં લાકડીથી માર્યો : વિડિઓ વાયરલ access_time 2:19 pm IST\nઇતિહાસ બદલવાની તૈયારીમાં છે નાસા access_time 6:37 pm IST


હેલ્થ અપડેટ : રાહુલ રોય ભાનમાં, ડિરેક્ટર નિતિને કહ્યું, ‘ભવિષ્યમાં સ્ટ્રોક ના આવે તે માટે સ્ટેન્ટ મૂકવાની જરૂર’ | CN24NEWS\nHome બોલીવૂડ હેલ્થ અપડેટ : રાહુલ રોય ભાનમાં, ડિરેક્ટર નિતિને કહ્યું, ‘ભવિષ્યમાં સ્ટ્રોક ના...\nહેલ્થ અપડેટ : રાહુલ રોય ભાનમાં, ડિરેક્ટર નિતિને કહ્યું, ‘ભવિષ્યમાં સ્ટ્રોક ના આવે તે માટે સ્ટેન્ટ મૂકવાની જરૂર’\nબોલિવૂડ એક્ટર રાહુલ રોય હાલમાં મુંબઈની નાણાવટી હોસ્પિટલમાં એડમિટ છે. કારગિલમાં ફિલ્મ ‘LAC’ના શૂટિંગ દરમિયાન એક્ટરને બ્રેન સ્ટ્રોક આવ્યો હતો. ફિલ્મના ડિરેક્ટર નિતિન કુમાર ગુપ્તાએ હાલમાં જ કહ્યું હતું કે ભવિષ્યમાં રાહુલ રોયને કોઈ સ્ટ્રોક ના આવે તે માટે કદાચ સ્ટેન્ટ મૂકવાની જરૂર ઊભી થશે. એકવાર રાહુલની તબિયત એકદમ ઠીક થઈ જશે પછી ડૉક્ટર્સ આ પ્રોસેસ કરશે. હાલમાં નિતિન કારગિલમાં જ છે.\nમુંબઈ મિરર સાથેની વાતચીતમાં નિતિને કહ્યું હતું, ‘હું સતત મેડિકલ સ્ટાફ તથા રાહુલના જોડિયા ભાઈ રોહિત સાથે સંપર્કમાં છું. રોહિત હાલમાં કેનેડામાં રહે છે. ગુરુવાર (3 ડિસેમ્બર)ના રોજ રોહિત સાથે વાત થઈ હતી અને તેણે કહ્યું હતું કે રાહુલની ફિઝિયોથેરપી તથા સ્પીચ થેરપી સારી રીતે ચાલી રહી છે. તેણે રાહુલ સાથે અડધી મિનિટ વાત પણ કરી હતી. રાહુલ એકદમ ભાનમાં છે અને થોડાંક વાક્યો બોલી શકે છે. તમામની પ્રાર્થના માટે આભાર. દિવસે દિવસે તેની તબિયત સુધારા પર છે.’\nનિતિને વધુમાં કહ્યું હતું, ‘મેં રાહુલની તબિયત અંગે ડૉક્ટર્સ સાથે ચર્ચા કરી હતી અને તેમણે કહ્યું હતું કે ભવિષ્યમાં આવા કોઈ સ્ટ્રોક ના આવે તે માટે રાહુલની સેલેબ્રલ આર્ટીની વચ્ચે એક સ્ટેન્ટ મૂકવાની જરૂર છે, જેથી ભવિષ્યમાં મગજ સંબંધિત સમસ્યા ના સર્જાય. આનાથી સ્ટ્રોક નહીં આવે અને આ બહુ ખર્ચાળ છે. હું જ્યારે પરત આવીશ, ત્યારે હું ખર્ચ અંગે ફરીવાર ડૉક્ટર્સ સાથે વાત કરીશ. અત્યારે તો હું ખર્ચ ઊઠાવી શકું તેમ છે, પરંતુ જો કોઈ ઈચ્છે તો મદદ કરે તો મારા માટે તેને મદદ કરવાનું સરળ રહેશે. મને વિશ્વાસ છે કે રાહુલ એકવાર સાજો થઈ જશે પછી તે પૈસા પાછા આપી દેશે.’\nરાહુલે 1990માં મહેશ ભટ્ટની ફિલ્મ ‘આશિકી’થી બોલિવૂડ ડેબ્યૂ કર્યું હતું. આ ફિલ્મમાં અનુ અગ્રવાલ લીડ રોલમાં હતી. ત્યારબાદ તે ‘જુનૂન’, ‘ફિર તેરી કહાની યાદ આઈ’, ‘નસીબ’, ‘એલાન’, ‘કૈબ્રે’ જેવી ફિલ્મમાં જોવા મળ્યો હતો. ‘બિગ બોસ’ની પહેલી સિઝનમાં રાહુલ રોય વિનર બન્યો હતો.\nPrevious articleઅક્ષય કુમારે સારા અલી ખાન સાથે ‘અતરંગી રે’નું શૂટિંગ શરૂ કર્યું, સેટ પરની તસવીર શૅર કરી\nNext articleટોયોટાના પ્લાન્ટમાં હવે મારુતિ સુઝુકીની વિટારા બ્રેઝા ગાડીનું પ્રોડક્શન નહીં થાય, કંપનીએ આ નિર્ણય શા માટે લીધો જાણો\nસૈફ અલી ખાનને પસંદ ન આવ્યું પુત્રી સારાની ફિલ્મ ‘લવ આજ...\nઆ એક્ટ્રેસ પાસે ફિલ્મ મેકરે કરી સેક્સની ડિમાન્ડ, ઇનકાર કર્યો તો...


three guaranteed golden career course for student | વિદ્યાર્થીને ગોલ્ડન કરિયરની ગેરેન્ટી આપતા ત્રણ કોર્સ - Divya Bhaskar\nThree Guaranteed Golden Career Course For Student\nવિદ્યાર્થીને ગોલ્ડન કરિયરની ગેરેન્ટી આપતા ત્રણ કોર્સ\nધો. 12 કોમર્સ બાદ ચાર્ટર્ડ એકાઉન્ટ્સ, કંપની સેક્રેટરી અને ICWA એમ ત્રણ વ્યવસાયી કોર્સ પૂર્ણ કરનાર માટે નોકરી પહેલાંથી જ રાહ જોતી હોય છે તેથી તેના તરફ વિદ્યાર્થીઓમાં વધુ જોક જોવા મળે છે.\nઅમદાવાદ: ધો. 12 સામાન્ય પ્રવાહના વિદ્યાર્થીઓ માટે અનેક પ્રવાહો છે, જેમાં ટ્રેડિશનલ કોર્સીસ, બી.કોમ., બી.બી.એ., બી.સી.એ., તો છે પરંતુ ગુજરાત યુનિવર્સિટી દ્વારા પાંચ વર્ષીય એમ.એસ.સી. (I.T.) અને ઇન્ટિગ્રેટેડ M.B.A. ચલાવાય છે જે સામાન્ય રીતે વ્યવસાયિક કોર્સ કહી શકાય.\nઆ ઉપરાંત ત્રણ કેન્દ્ર સરકાર માન્ય ત્રણ વ્યવસાયી કોર્સમાં પણ પ્રવેશ મેળવી શકાય છે. જેમાં મુખ્યત્વે ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ દ્વારા ચલાવાતા સી.એ.નો કોર્સ છે, આ કોર્સના સી.પી.ટી. (પ્રવેશ કોર્સ) ધો. 12 પછી મેળવી શકાય છે. આ કોર્સ કોઈપણ ડિગ્રી કોર્સ સાથે કરી શકાય છે. વર્તમાન સમયમાં નાણાકીય આયોજન, કરવેરા આયોજન, પ્રોજેક્ટ પ્લાનિંગ માટે આ કોર્સની સૌથી વધુ માંગ છે. આ કોર્સ કર્યા પછી સ્વતંત્ર પ્રેક્ટિસ કરી શકાય છે, તેમજ તમામ ઔદ્યોગિક ગૃહોમાં નોકરીની તકો પણ ઉજ્જ્વળ છે. લગભગ 4,00,000/-થી 5,00,000/- સુધીના પેકેજ પ્રથમ દિવસથી આ ડિગ્રી મેળવનાર પ્રાપ્ત કરી શકે છે.\nદ્વિતીય કોર્સ ઇન્સ્ટિટ્યૂટ ઓફ કંપની સેક્રેટરી દ્વારા ચાલતો કંપની સેક્રેટરી (સી.એસ.)નો કોર્સ છે. આ કોર્સમાં પણ ધો. 12ના વિદ્યાર્થી ફાઉન્ડેશન કોર્સમાં જોડાઈ શકે છે. આ કોર્સ પાસ કરી ડિગ્રી મેળવનાર વિદ્યાર્થી હવે કંપનીના કાયદાના સલાહકાર તરીકે સ્વતંત્ર પ્રેક્ટિસ કરી શકે છે. તેમ જ તમામ કોર્પોરેટ એકમમાં કંપની સેક્રેટરીની નિમણૂક ફરજિયાત હોઈ 4થી5લાખના પેકેજથી નોકરી પણ પ્રાપ્ત કરી શકે છે.\nતૃતિય કોર્સ ઈન્સ્ટિટ્યૂટ ઓફ કોસ્ટ એન્ડ વર્ક્સ એકાઉન્ટન્ટ દ્વારા ચાલતો ICWAનો કોર્સ છે, આ કોર્સમાં ધો. 12 પછી એન્ટ્રન્સ કોર્સમાં જોડાઈ આ ડિગ્રી પ્રાપ્ત કરી શકાય છે. આ કોર્સ કરનાર વ્યક્તિ તમામ ઉત્પાદન કંપનીઓના કોસ્ટ ઓડિટ માટે સ્વતંત્ર પ્રેક્ટિસ પણ કરી શકે છે, તેમ જ 4થી5લાખની શરૂઆતથી જ ઉત્પાદન કરતા ઔદ્યોગિક ગૃહોમાં નોકરી પ્રાપ્ત કરી શકાય છે. આ ત્રણેય કોર્સથી નોકરી તેમ જ વ્યવસાયની ઉજળી તકો છે, ઉપરાંત તમામ ડિગ્રી પરદેશમાં પણ ઉપયોગી નીવડે છે.\nઉપરોક્ત ત્રણ વ્યવસાયિક ડિગ્રી ઉપરાંત તાજેતરમાં સમગ્ર ભારતમાં તેમ જ પરદેશમાં સૌથી વધુ માંગ ધરાવતો વ્યવસાય નર્સિંગનો છે. બી.એસ.સી. નર્સિંગ માત્ર સાયન્સના વિદ્યાર્થી કરી શકે છે, પરંતુ જર્નલ નર્સિંગ (GNM) કોર્સના વિદ્યાર્થીઓ પણ કરી શકે છે. આ કોર્સ પણ ત્રણ વર્ષનો છે અને જેમાં નોકરીની તકો ખૂબ જ ઉજળી છે.આ ઉપરાંત ધો. 12 કોમર્સના વિદ્યાર્થીઓ વર્તમાન સમયમાં પરફોર્મિંગ આર્ટ્સની ડિગ્રી મેળવી જુદીજુદી ટી.વી. ચેનલ તેમ જ મીડિયામાં ખૂબ સારી નોકરી તેમ જ સારા આર્થિક ઉપાર્જનની તકો મેળવી શકે છે. -ડો. સૌરભ ચોક્સી, ગુજરાત યુનિવર્સિટિ B.com, BBA, BCA પ્રવેશ કમિટી કોઓર્ડિનેટર


આ રેલવે સ્ટેશન પર કસરત કરવાથી પ્લેટફોર્મ ટીકિટ મફત મળે છે ? | CN24NEWS\nHome દેશ આ રેલવે સ્ટેશન પર કસરત કરવાથી પ્લેટફોર્મ ટીકિટ મફત મળે છે ?\nઆ રેલવે સ્ટેશન પર કસરત કરવાથી પ્લેટફોર્મ ટીકિટ મફત મળે છે ?\nનવી દિલ્હી, તા,22 ફેબુ્આરી,૨૦૨૦\nદિલ્હીના આનંદ વિહાર રેલવે સ્ટેશન પર લોકોને ફિટનેસ માટે પ્રોત્સાહિત કરવાના હેતુંથી એક અનોખો પ્રયોગ કરવામાં આવ્યો છે જેમાં પ્લેટફોર્મ બહાર એક એકસરસાઇઝ મશીન ઇનસ્ટોલ કરવામાં આવ્યું છે. આ મશીન સામે ઉઠક બેઠકની કસરત કરવાથી પ્લેટફોર્મ ટિકટ ફ્રી મળે છે. ઉઠક બેઠકના કાઉન્ટ મશીન આપમેળે ગણીને ફ્રિ પ્લેટફોર્મ ટીકિટ આપે છે. આમાં જો ૧૮૦ સેકન્ડમાં ૩૦ ઉઠ બેસ કરો તો પ્લેટફોર્મ ટીકિટ નિશુલ્ક મળી જાય છે.\nભારતમાં રેલવે પ્લેટફોર્મ ટિકટની કિમત ૧૦ રુપિયા કિંમત છે. સગા સંબંધીને ટ્રેનના ગેટ સુધી મુકવા જવા હોય કે લેવા જઇએ ત્યારે પ્લેટફોર્મ ટીકિટ વિના સ્ટેશનમાં દાખલ થવું ગુનો બને છે. આથી મશીન સામે કસરત કરો અને પ્લેટફોર્મ ટીકિટ મેળવો આ ભારતીય રેલવેનો એક નવતરપ્રયોગ છે. ભારતમાં ભલે આ પ્રયોગ નવતર હોય પરંતુ મોસ્કોમાં સબ વે તરીકે ઓળખાતી ટીકિટ માટે ૩૦ રુપિયા રુબલ થાય છે. જો આ રુબલ બચાવવા હોયતો મશીન આ પ્રકારના કસરત મશીન ગોઠવવામાં આવ્યા છે.\nસરેરાશ ભારતીયો પૈસાની બચત કરવાનો ગુણ ધરાવે છે પરંતુ એના માટે કસરતની મહેનત કરવાની કેટલી તસ્દી લે છે એ તો આવનારા સમયમાં જ જાણવા મળશે. આ રીતે દરેક રેલવે સ્ટેશન પર ફિટનેસ મશીન ગોઠવવામાં આવે તો લોકોમાં એકસરસાઇઝનું મહત્વ વધશે એમાં શંકાને સ્થાન નથી. આ માહિતી અંગેનો વીડિયો રેલવેમંત્રી શેર કર્યો છે જેમાં એક વ્યકિત મશીન સામે કસરત કરતો જણાય છે. ફિટ ઇન્ડિયા પ્રોગ્રામને પ્રોત્સાહન આપવા રેલવે મંત્રાલયે જાગૃ્રતિ અભિયાન શરુ કર્યું છે તેના ભાગરુપે હોવાનું જણાવાયું છે.\nPrevious articleJio લઈને આવ્યું ધમાકેદાર પ્લાન, ફક્ત આટલાના રિચાર્જ પર મળશે આખા વર્ષ માટે ફ્રી સર્વિસ\nNext articleદાદા સાહેબ ફાળકે ફિલ્મ ફેસ્ટિવલમાં ‘સુપર 30’ માટે રીતિક રોશનને મળ્યો બેસ્ટ એક્ટરનો એવોર્ડ\nPAKએ ભારત પર આતંકવાદનો આરોપ લગાવ્યો, કહ્યું – 1947થી કાશ્મીરીઓ પર...


સ્કંદ સાષ્ટિ 2021: સ્કંદ શાષ્ટિ પર ભગવાન કાર્તિકેયને કેવી રીતે પ્રસન્ન કરવું? જાણો ને શીખો મહત્વ અને આરાધનાની પદ્ધતિઓ.. – ગુજ્જુ મસાલા\nસ્કંદ સાષ્ટિ 2021: સ્કંદ શાષ્ટિ પર ભગવાન કાર્તિકેયને કેવી રીતે પ્રસન્ન કરવું? જાણો ને શીખો મહત્વ અને આરાધનાની પદ્ધતિઓ..\nસ્કંદ પુરાણ મુજબ આ દિવસે વ્રત રાખવા વિશેષ મહત્વ આપવામાં આવ્યું છે. આ વખતે સ્કંદ શાષ્ટિ 18 મી જાનવરીના રોજ ઉજવવામાં આવી રહી છે. ચાલો તમને તેના મહત્વ અને પૂજા પદ્ધતિ વિશે વિગતવાર જણાવીએ.\nભગવાન શિવનો મોટો પુત્ર કાર્તિકેય (ભગવાન સ્કંદ) ની પૂજા કરવાનો દિવસ છે સ્કંદ ષષ્ઠિ. આ તહેવાર દક્ષિણ ભારતમાં ખૂબ ધક્કો સાથે ઉજવવામાં આવે છે. અહીં લોકો કાર્તિકેય જીને મુરુગન નામથી બોલાવે છે અને તેમની પૂજા કરે છે. સ્કંદ પુરાણ મુજબ આ દિવસે વ્રત રાખવા વિશેષ મહત્વ આપવામાં આવ્યું છે. આ વખતે સ્કંદ શાષ્ટિ 18 મી જાનવરીના રોજ ઉજવવામાં આવી રહી છે. ચાલો તમને તેના મહત્વ અને પૂજા પદ્ધતિ વિશે વિગતવાર જણાવીએ.\nધાર્મિક માન્યતા અનુસાર, અસુરોનો નાશ કરવાની ખુશીમાં સ્કંદ શાષ્ટિની ઉજવણી કરવામાં આવે છે. આ દિવસે ભગવાન કાર્તિકેયની પૂજા કરવાથી તેના ભક્તોના દુખો દૂર થાય છે અને તેને સુખ અને સમૃદ્ધિનો આશીર્વાદ મળે છે. દર વર્ષે આ છ દિવસીય મહોત્સવમાં બધા જ ભક્તો ભગવાન કાર્તિકેયના મંદિરોમાં મોટી સંખ્યામાં એકઠા થાય છે અને નિષ્ઠાવાન હૃદયથી તેમની પૂજા કરે છે.\nપૂજન વિધી – આ દિવસે ભક્તો સ્કંદ શાષ્ટિ પર વ્રત રાખે છે. જેઓ ઉપવાસ કરી રહ્યા છે તેઓએ ભગવાન મુરુગન, કંતા શાષ્ટિ કવસમ અને સુબ્રમણ્યમ ભુજંગમનો પાઠ કરવો જોઈએ. સવારે ભગવાન મુરુગનની પૂજા કરવાનો કાયદો છે. ઉપવાસ દરમિયાન કંઈપણ ન ખાવું. દિવસમાં ફક્ત એક જ વાર તમે ખોરાક અથવા ફળ મેળવી શકો છો.\nછ દિવસ સુધી ચાલનારા આ તહેવાર પર આખો દિવસ ઉપવાસ કરવો શુભ માનવામાં આવે છે દક્ષિણ ભારતમાં પણ ઘણા લોકો આ તહેવાર પર નાળિયેર પાણી પીને છ દિવસ ઉપવાસ કરે છે. આ દરમ્યાન, ઉપવાસ કરનારાઓએ જૂઠું બોલવું, ઝઘડવું અને ઝઘડવું ટાળવું જોઈએ. સ્કંદ શાષ્ટિ પર ‘ઓમ તત્પુરુષાય વિધામે: મહા સૈના ધીમહિ તન્નો સ્કન્દ પ્રચોદયાત્’ નો જાપ કરવો ખૂબ જ શુભ માનવામાં આવે છે.\nચંદ્ર આજે મિથુન રાશિમાં સંક્રમણ કરી રહ્યો છે. આજે શોભન યોગનું નિર્માણ કરવામાં આવી રહ્યું છે. પૈસાની દ્રષ્ટિએ આજે ગ્રહોની ચાલ શું છે, તમે જાણો છો તમારી રાશિ માટે – મેષ: મનને શાંત રાખવાનો પ્રયત્ન કરો. આજે હૃદયથી નહીં પણ મનથી કામ કરવાનો પ્રયાસ કરો. નુકસાન થાય તો ધીરજ રાખો. બજારની પરિસ્થિતિને સમજવાનો પ્રયત્ન કરો. વૃષભ: પ્રસંગોએ તમારે આજ સુધી જીવવું પડશે. આજે […]\nPosted on March 4, 2021 Author gujju masala\nરાશિચક્રને બાર સમાન ભાગો કહેવામાં આવે છે જેના પર જ્યોતિષ આધારિત છે. દરેક રાશિનું ચિહ્ન સૂર્યના ગ્રહણ પર આવતા નક્ષત્રની છે અને તે બંનેનું નામ એક સમાન છે – જેમ કે મિથુન રાશિ અને મિથુન રાશિ. આ બાર રાશિ છે – તમને કોઈ સારા સમાચાર મળશે, જે પરિવારના દરેકના ચહેરાને ખીલશે. લોકો તમારી સાથે પછીથી […]\nહસ્તરેખાશાસ્ત્ર: શું તમારા ભાગ્યમા પણ સ્વપ્નનું ઘર છે? હાથનાં નિશાનો સૂચવે છે સંકેત..


વડોદરા : 19 વર્ષિય યુવતિની હત્યા કરેલી હાલતમાં મળી આવી લાશ, જમણો હાથ પણ કાપીને...\nલત્તા મંગેશકરના નિધનના ત્રણ મહિના બાદ પણ દુઃખી છે તેમના બહેન, કહ્યું.. “લતા દીદી વગર ઘર સૂનું સૂનું લાગે છે, એમના રૂમમાં જવાની !”\nવડોદરા : 19 વર્ષિય યુવતિની હત્યા કરેલી હાલતમાં મળી આવી લાશ, જમણો હાથ પણ કાપીને…\nPosted on 9:51 am March 23, 2022 Author Shah JinaComments Off on વડોદરા : 19 વર્ષિય યુવતિની હત્યા કરેલી હાલતમાં મળી આવી લાશ, જમણો હાથ પણ કાપીને…\nગુજરાતમાંથી અવાર નવાર હત્યાના ઘણા કિસ્સાઓ સામે આવે છે. છેલ્લા કેટલાક સમયથી સુરતનો ગ્રીષ્મા વેકરિયા હત્યા કેસ ઘણો ચર્ચામાં છે. ત્યારે હાલમાં જ વડોદરામાંથી એક હત્યાનો કિસ્સો સામે આવ્યો છે. વડોદરામાં 19 વર્ષની યુવતીની હત્યા કરાયેલી હાલતમાં લાશ મળી આવતા ચકચાર મચી જવા પામી છે. યુવતીને મારીને નેશનલ હાઈવે પાસે લેન્ડ ફિલ્ડ સાઈટ પર નાંખી દેવાઈ હતી. વડોદરમાં ઘાતકી હત્યાનો કિસ્સો સામે આવતા જ લોકોમાં રોષ પણ ભભૂકી ઉઠ્યો છે. તરસાલી બાયપાસ પાસે ધનિયાવી રોડ પર 19 વર્ષની તૃષાબેન સોલંકીનો જમણો હાથ કપાયેલી હાલતમાં લાશ મળી આવી છે.\nઆ ઘટનાથી સમગ્ર પંથકમાં અરેરાટી ફેલાઇ હતી. ઉલ્લેખનીય છે કે મૃતક યુવતિ પોલીસની સ્પર્ધાત્મક પરીક્ષાની તૈયારી કરતી હતી. હત્યારાએ યુવતીનો એક હાથ પણ કાપી નાંખ્યો હતો. ઘટનાની જાણ થતા જ પોલીસના ઉચ્ચ અધિકારીઓ ઘટનાસ્થળે દોડી આવ્યા હતા. યુવતીના માથાના અને મોઢાના ભાગે તીક્ષ્ણ હથિયારના ઘા મારવામાં આવ્યા હતા. મૃતક યુવતી મૂળ પંચમહાલના સામલી ગામની રહેવાસી છે. હાલ તો આ મામલે પોલીસે વધુ તપાસ શરૂ કરી છે.\nઘટનાની વિગત તપાસીએ તો, વડોદરાના નેશનલ હાઈવે પર જાંબુવા બ્રિજ પાસે 19 વર્ષીય યુવતિ કે જેનું નામ તૃષા સોલંકી છે અને તેની હત્યા કરાયેલી લાશ નેશનલ હાઈવે નંબર 48 પર લેન્ડ ફીલ્ડ સાઈડ પર ફેંકી દેવાઈ હતી. હાઈવે પર મળેલી લાશથી પોલીસનો કાફલો ઘટના સ્થળે પહોંચ્યો હતો. પોલિસ તપાસમાં તૃષા સોલંકીનું આધારકાર્ડ મળી આવ્યુ હતું. તે માણેજામાં મામાના ઘરે રહીને અભ્યાસ કરતી હતી.\nયુવતીના મામાએ જણાવ્યુ કે, તૃષા અલકાપુરીની એક એકેડમીમાં કોચિંગ માટે રોજ જતી હતી. તે એક્ટીવા લઈને ટ્યુશન જવા માટે નીકળી હતી. સાંજે જે સમયે ઘરે પરત ફરતી હતી તે સમયે પરત આવી ના હતી. બાદમાં તેની હત્યાની જાણ થઇ હતી. ઉલ્લેખનીય છે કે, પરિવારની એકની એક દીકરી હતી તૃષા સોલંકી.. તેની હત્યાથી પરિવારના માથે દુખોનો પહાડ તૂટી પડ્યો છે. આ ઘટનામાં આશ્ચર્યની વાત તો એ છે કે, હત્યારાએ તૃષાનો એક હાથ કાપી નાંખ્યો હતો. તૃષાનું મોપેડ હાઇવે પર પાર્ક કરાયેલું હતું.\nજયારે તેની હત્યા ત્યાંથી દુર ઝાડીમાં થઇ હતી. આરોપીએ તૃષાના માથા અને મોઢાના ભાગે તીક્ષ્ણ હથિયારથી ઘા માર્યા હતા. આવા નિશાનો પણ મળી તૃષાની લાશ પરથી મળી આવ્યા છે. મકરપુરા પોલીસે અજાણ્યા શખ્સો સામે હત્યાનો ગુનો દાખલ કરીને તપાસ હાથ ધરી છે. યુવતીની લાશ જ્યાંથી મળી હતી ત્યાંથી થોડે દૂર પોલીસને એક ટુ વ્હિલર મળ્યું. આ યુવતીનું જ હોવાની શક્યતાના આધારે પોલીસે નંબરના આધારે માલિકનું નામ અને સરનામું મેળવ્યા. જેના આધારે પોલીસે સરનામા પર તપાસ કરતા યુવતીના મામા હોવાનું જાણવા મળ્યું હતું.\nઆ અમેરિકન યુટ્યુબર ગુજરાતીઓની દુકાન ઉપર જઈને ગુજરાતીમાં ખાવાનું કર્યું ઓર્ડર, બાજરીનો રોટલો ખાતા કહ્યું એવું કે… જુઓ વીડિયો\nગુજરાત ફિલ્મ સ્ટાર ધર્મેશ પરમારનું કેવી રીતે થયુ નિધન ? માતાએ જણાવી હકિકત


સખત મહેનત કરવાથી શનીદેવ ખુદ આવશે સાથ આપવા બનશો ધનવાન – Gujju masala News\nઆજનો દિવસ તમારા માટે ખૂબ ફાયદાકારક રહેશે. તમારી રચનાત્મક વિચારસરણીને પૂર્ણ કરવા માટે તમે દિવસભર સખત મહેનત અને ભાગદોડમાં રોકાયેલા રહેશો. આવા કેટલાક લોકો અચાનક જ તમારા સહયોગ માટે આગળ આવશે, જેના વિશે તમે ક્યારેય વિચાર્યું ના હોય.\nઆજે પણ સંજોગો તમારા માટે અનુકૂળ બન્યા છે, પરંતુ બેદરકારીને લીધે તમે કોઈપણ કાર્ય યોગ્ય સમયે પૂર્ણ કરી શકશો નહીં. કાર્ય વ્યવસાયથી લાભની પૂરેપૂરી સંભાવના છે, પરંતુ વિલંબ ટાળો નહીં તો નફો ઓછો થઈ શકે છે. ઘરની કોઈપણ ઘટનાને લઈને વ્યસ્તતા વધશે.


મુંબઈ, તા.22 : ફ્લાઇટ માટે જોખમી હોવાથી ફનેલ ઝોનમાંના કુર્લા-ઘાટકોપર પશ્ચિમ ખાતેના 173 ઝૂંપડાવાસીઓને એક અઠવાડિયામાં જગ્યા ખાલી કરવા માટેની નોટિસ મહાપાલિકાએ આપી છે. આ કાર્યવાહીને કારણે સેંકડો કુટુંબીજનો બેઘર થવાનો વારો આવ્યો છે. આ કાર્યવાહીનો સત્તાધારી શિવસેનાએ વિરોધ કર્યો છે. પાલિકા સમક્ષ આ નોટિસ પાછી ખેંચવાની માગણી પણ કરી છે.\nકુર્લા પશ્ચિમ અને ઘાટકોપર પશ્ચિમ પરિસરના રહેવાસીઓને પાલિકાના એલ વોર્ડના આસિસ્ટન્ટ કમિશનરે 351 કલમ અંતર્ગત નોટિસો મોકલાવી છે. શિવસેનાના નગરસેવક કિરણ લાંડગેએ સુધાર સમિતિની બેઠકમાં આ અંગેની જાણકારી આપી હતી. અહીંના રહેવાસીઓ 1972થી વસવાટ કરે છે. પાલિકા તંત્ર દ્વારા સંબંધિત રહેવાસીઓ પાસેથી 1964થી રહેતા હોવાના પુરાવા આપવા જણાવાઈ રહ્યું છે. કુર્લા-ઘાટકોપરમાંના મુકુંદરાવ આંબેડકર નગર, હનુમાન ટેકરી, જરીમરી, સંજય નગર, અશોક નગર વગેરે વિસ્તારના ઝૂંપડાવાસીઓને નોટિસ મોકલવામાં આવી હોવાનું તેમણે જણાવ્યું હતું.\nએરપોર્ટનું સંચાલન કરતી જીવીકે કંપનીના કહેવાથી આ નોટિસો આપવામાં આવી હોવાનું જણાવાઇ રહ્યું છે. વિલે પાર્લે વિભાગમાં જીવીકે કંપની દ્વારા મનસ્વીપણે ઝૂંપડાઓનો સર્વે કરી રહેવાસીઓને અન્યાય કરતો હોવાનું ભાજપના અભિજિત સાવંતે જણાવ્યું હતું. સંબંધિત કંપનીનું સર્વેક્ષણ શંકાસ્પદ હોવાનો પણ તેમણે દાવો કર્યો હતો. પાલિકાને આ નોટિસ તાત્કાલિક પાછી ખેંચવાની માગણી તમામ પક્ષોના સભ્યોએ કરી હતી.


લોકસાહિત્ય અને લોકસંસ્કૃતિ વિમર્શમાં આપણાં લોકનૃત્યો\nમાનવ સમુદાયનાં તેજ, વ્યક્તિત્વ અને લાગણીઓનો અભિવ્યક્તિ માટે સંપત્તિ, બુદ્ઘિ અને દેહબળ બહુઉપયોગી થતાં નથી. માનવમાત્રને આનંદ મળે લોકમસ્ત જેમાં ભાગ લઈ શકે અને પોતાનામાં રહેલ વિશિષ્ટ કૌશલ અને ઊર્મિઓને પ્રગટ કરી શકે તેમાં પોતાનાં આંતરિક તેજનો અન્ય લોકોને પરિચય કરાવી શકે તેમાં અને તે દ્વારા અદના માનવીને પોતાના વ્યક્તિત્વને વિકસાવી શકે તેનો અવકાશ માત્ર કળાઓમાં છે.\nઆ કળાઓનો પ્રાર્દુભાવ અને વિકાસ લાગણીઓમાંથી થયો છે. આ ધાર્મિક લાગણીઓનો આપણા ભજન, કિર્તન, કથા, આખ્યાન, જીવનને ઉન્નત ભાવનાઓ અને પ્રત્યેક માણસમાં પડેલી નિજાનંદની ઊર્મિઓએ પોષણ આપ્યું છે. શરીરનું પોષણ અનંત છે. આત્માનું પોષણ આનંદ છે. આ આનંદ જેટલો સત્વિક જેટલો ઉન્નત એટલો આત્મા પણ ઉન્નત બને છે અને આત્માનો આ આનંદ કળા દ્વારા પ્રગટ થાય છે. કળાએ આત્માનો આનંદ પ્રગટ કરવાનું ઉત્તમોત્તમ સાધન છે. આ કળા પછીએ ભરત ગૂંથણની હોય કે ચિત્ર આલેખનની હોય, લાકડું, પત્થર કે હાથી દાંતની કોતરણીની હોય કે ગીત-સંગીત, ગાયન-વાદનની હોય, સ્થાપત્યની હોય કે કાવ્ય સાહિત્યની હોય. આ કળાઓમાં વધુને વધુ લોકો રસ લઈ શકે. વધુમાં વધુ લોકોને આનંદ મળતો રહે એવી એક કળા તે લોકનૃત્યની કળા છે. જેમાં નર્તન સાથે ગાયન-વાદન અને કાવ્ય સાહિત્યનો પણ સમાવેશ થાય છે. બહુ ઉંડાણપૂર્વક વિચારીએ તો પશુ-પંખી કે પ્રાણીઓ પણ નર્તન કરે છે. બાળકો તો ખેલતાં નાચતાં જ મોટા થાય છે. પશુ-પંખીઓ નર્તન દ્વારા પોતાનો નિર્વ્યાજ આનંદ પ્રગટ કરે છે. મનુષ્ય પાસે વિશિષ્ટ બુદ્ઘિશાળી અને વિવેક છે. મનુષ્ય સમુહમાં જીવે છે. એટલે સમુહમાં પોતાનો આનંદ લેવા, પ્રગટ કરવા અને અન્યને સદ્દભાગી બનાવવાં ક્રમશ: સમુહનૃત્યની યોજના કરે, પુરૂષો-સ્ત્રીઓ ગોળાકારે રાસ-રાસણા, ગરબો કે ગરબી લે છે. આ ગોળાકાર નર્તન આજે પણ આપણને એટલું જ સ્વાભાવિક લાગે છે. આપણને એની મૂળ ખૂબીઓ ખ્યાલમાં નથી આવતી. માણસનો ગમે તેવડો સમુહ ગોળાકારે નાચે એટલે એક જ જગ્યાએ નક્કી કરી હોય એટલી જગ્યામાં તે નાચી શકે. વળી તેમાં જેટલો વેગ-ઝડપ લાવવા હોય એટલી લાવી શકે અને છતાં એટલી જ જગ્યામાં ગતિ ઘટાડી પણ શકાય. આ ગોળાકાર સિવાયના પણ લોકનૃત્યો છે. પણ એ ચોક્કસ વર્ગ પૂરતા મર્યાદિત છે. લોક સમસ્તનાં નથી.\nસૌરાષ્ટ્રના લોકનૃત્યના આદિ સ્થાન વિશે નૃત્યના દેવનું આ નટરાજ મહાદેવે સૌ પ્રથમ આ નૃત્ય પાર્વતીને શીખવ્યું અને ત્યાર પછી ક્રમશ: પાર્વતીએ નારદને બાણાસુરની પુત્રી ઉષાને શીખવ્યું, ઉષા ભગવાન શ્રી કૃષ્ણના પૌત્ર અનિરુધ્ધને પરણીને દ્વારકા આવી ત્યાં તેમણે દ્વારકાની ગોપીઓને શીખવ્યું. આ ગોપીઓએ સૌરાષ્ટ્રની અન્ય નારીઓને શીખવ્યું અને સૌરાષ્ટ્રમાંથી ભારતના વિભિન્ન પ્રદેશોમાં આ નૃત્ય પ્રસરી ગયું.\nનાટ્યશાસ્ત્રના પ્રણેતા ભરતમુનિના સમકાલીન ગણાતા ‘નંદીકેશ્વર’ ના ‘ભર્તર્ણવ’ અને ‘અભિનવદર્પણ’ માં સૌ પ્રથમ સૌરાષ્ટ્રના લાસ્ય પ્રકારના નૃત્યોનો ઉલ્લેખ જોવા માળે છે.\n“પાર્વતીએ બાણાસુરની પુત્રી ઉષાને એ લાસ્ય (નૃત્ય) ઉષાએ દ્વારકાની ગોપીઓને અને આ ગોપીઓએ સૌરાષ્ટ્રની સ્ત્રીઓને અને એ સ્ત્રીઓએ પરંપરાથી વહી રહેલું લાસ્ય ભારતના જનપદોમાં પ્રતિષ્ઠિત બન્યું.”\nબાણાસુરની પુત્રી ઉષા સૌરાષ્ટ્રમાં આ લાસ્ય નૃત્ય લાવી તે પહેલા સૌરાષ્ટ્રમાં વસેલા વૃષ્ણી અને સપ્તાંત કૂળમાં યાદવોમાં ‘ગોપકનામકિય’ પ્રકારનું ‘હલ્લચક્ર નૃત્ય’ પ્રચલિત હતું. આમ, સૌરાષ્ટ્રમાં ‘હલ્લીચક્ર’ અને ‘લાસ્ય’, ‘તારક’ એ બંને પ્રકારના નૃત્યો પાંચેક હજાર વર્ષ પૂર્વેથી પ્રચલિત છે. આ બંને પ્રકારના નૃત્યોના કાળાંતરે ભેદ પડતાં આવ્યાં અને ધીમે-ધીમે તેમાંથી પેટા પ્રકારો રાસ, રાસડો, ગરબો, ગરબી, ટિપ્પણી, ટિટોડો,, મટકી, મંજીરા, મેર, હિંચ, ટપ્પો વગેરે ‘હલ્લીચક્ર’ અને લાસકના સુમેળમાંથી થયેલા લોકનૃત્યોના જ પ્રકાર છે. જેમાં સીદી બાદશાહના ઘમાલાનો સમાવેશ કરવો રહ્યો. સમય જતાં પ્રત્યેક પ્રકારના લોકનૃત્યોમાં નાનાં-મોટાં ફેરફારો આવતાં ગયા અને વધુમાં ભૌગોલિક ભેદ કે જાતિગત ભેદને લઈને અનેક પ્રકારો અસ્તિત્વમાં આવ્યાં છે.\nહવે સૌરાષ્ટ્રના લોકનૃત્યની વાત કરીએ તો આ લોકનૃત્યોને ચાર વિભાગમાં વહેંચી શકાય (૧) સાગરજીવન (૨) ગોપજીવન (૩) કૃષિજીવન અને (૪) ક્ષાત્રજીવનના લોકનૃત્યો જોવા મળે છે. ‘નૃત્’ – વૈવિધ્ય અને એના કલા સ્વરૂપોના વર્ગીકરણમાં અત્યારે ઉંડા ન ઉતરતા સ્થૂળ દેહો જોઈએ તો સાગરજીવનમાં ખારવા અને સાગર સંસ્કૃતિને ધરાવતાં કોળીઓના લોકનૃત્યોનો સમાવેશ કરી શકાય. ગોપજીવનમાં ભરવાડ, રબારી, ચારણ, ભોયા, ભીલ વગેરે. માલધારી કોમોના લોકનૃત્યોનો આવરી લઈ શકાય. જ્યાં સુધી ક્ષાત્રજીવન ગોપજીવનથી જૂદું નહોતું પડ્યું ત્યાં સુધી તમામ ક્ષત્રિય કોમોના નૃત્યો ‘ગોપનૃત્યો’ તરીકે સ્વીકારાયા હતા. રાજપૂતો, મેર, આયરો, કાઠી, કોટિલા, ખાંસિયા, ખાટ, બાબરિયા વગેરેનો સમાવેશ કરી શકાય. જ્યારે કૃષિજીવનમાં કણબી, ખરક, પંચોળી, સથવારા, ઘાંચી, વોરા અને એવી બીજી ખેતીકામ કરતી કોમોના નૃત્યોનો સમાવેશ કરી શકાય.\nએકના એક ગીત એકનો એક તાલ છતાં વ્યવસાય અને સંસ્કારભેદે એ ગીત અને તાલ જુદા સ્વરૂપે પકડે છે. એટલું જ નહીં તેનો સમગ્ર ઢાળ જુદો. ભાવ જુદો, અંગલટ અને પગલાં પણ જુદા. આ અંગભંગી અને ભાવના જુદાપણામાં જે તે તે કોમાનો વ્યવસ્યા કારણભૂત છે. આ રીતે વ્યવસાય ભેદને કારણે એકના એક ગીત કે નૃત્યમાં અદ્દભૂત વૈવિધ્ય પ્રગટતાં જોવા મળે છે. સૌરાષ્ટ્રમાં વસવાટ કરી રહેલી સમસ્ત પ્રજાના વિવિધ પ્રકારનાં લોકનૃત્યો અને સૌરાષ્ટ્રના લોકનૃત્યો તરીકે ઓળખીએ છીએ. આપણા આ લોકનૃત્યોની લાક્ષણિક્તાઓ તપાસીએ તો ખેતી કરતી કોમોનું શરીર, મનનું જેવું ઘડતર થયું હોય તેનાથી જુદા પ્રકારનું ઘડતર માલધારી કોમનું હોય અને તેનાથી જુદાં પ્રકારનું ઘડતર દરિયાખેડુ કોમનું હોય જ્યારે અન્ય બેઠાડુ કોમનું શરીર, મનનું બંધારણ જુદુ હોય છે. આને પરિણામે અંગનું સ્વભાવનું, ઉચ્ચારનું અને અવાજનું જૂદાપણું જોવા મળે છે. કારણ કે માણસના વ્યવસાય પ્રમાણે શરીર-મનનું ઘડતર થતું હોય છે. ખેતી કરનારો વર્ગ આખો દિવસ સતત કામ કરે છે. તેમના શરીર અત્યંત ગતિશીલ હોય છે. પરિણામે શરીરને હિલ્લોળવા પડે. વાળવા પડે, લાંબા-ટૂંકા પગલાં ભરવા પડે. ક્યારેક ડાંખ ભરવી પડે. હાથને જે રીતે કામ કરવું પડે. માથુ જે રીતે વળે, ઉંચા-નીચા કરવા પડે એ રીતે એમના શરીરનો બાંધો ઘડાય. ખેતીકામ કરતાં વર્ગનું સ્વભાવનું ઘડતર મનની લાગણીઓ જેવી કે તાણ અનુભવે, ઉદ્દગાતા કે ઉતાવળ આવે. તડકુડ કરવાની વૃત્તિ કેળવાય. આ બધી બાબતોનો પડઘો તેની તમામ પ્રવૃત્તિઓમાં પડે છે. શરીર અને મનની અતુલ શક્તિઓ તેમના પ્રત્યેક કામમાં અનુભવાય છે. પરિણામે આવી વ્યવસાય ભેદે ઓળખાતી જાતિઓમાં લોકોના રૂપો પણ મનના ઘડતર જેવા હોય છે. દા.ત. ખેતી કરતી કોમમાં કણબી, કોળી, પંચોળી, સથવારા, આહિર, ખાટ, ખરક, ખેડવાળ, વોરા, રાજપૂત, હરિજન, ચારણ, ઓસવાલ, ગરાસિયા, કુંભાર, કાઠી વિગેરે… આ કોમોની જુદી-જુદી ખાસિયતો હોય છે. એટલે એમના કામ કરવામાં બીજાઓ સાથેના વ્યવહારમાં, બોલવા-ચાલવામાં, હલન-ચલનમાં, ઉચ્ચારોમાં અને હાવભાવમાં એના પડઘાં અવશ્ય પડે. પરિણામે વારસો. વ્યવસાય અને ખાસિયતો પ્રમાણે અંગ વળે. અવાજ અને ઉચ્ચારણ પણ એ મુજબ ઘડાય. વળી, પ્રાદેશિક ખાસિયતો ભળે આપણા લોકનૃત્યોમાં જે લાક્ષણિક્તા અને વિવિધતા જોવા મળે છે. તે ઉપર્યુક્ત કારણોને લઈને પછી તેને સુવ્યવસ્થિત બનાવવામાં આવે છે અને કેટલુંક વિશિષ્ટ તત્વ ઉમેરાતું જાય છે.\nસાંપ્રત સમયમાં આ લોકનૃત્યોનું અનુકરણ થાય છે. અનુકરણ કરવું એટલે ‘પોતાનું છોડીને પારકું સ્વીકારવું’ તે પરિણામે વિવિધતા, લાક્ષણિક્તા અને વિશિષ્ટતાનો લોપ થાય. લોકનૃત્યોમાંથી આ વિશિષ્ટતાઓ લોપ પામે તો પછી તે ‘લોકનૃત્યો’ જ રહેતા નથી અને તેમાંથી શાસ્ત્રીય નૃત્યો કાંઈ બનતા નથી. પરિણામે ‘બાવાના બેય બગડવા’ જેવું થાય છે. નૃત્ય એ જીવનનો આર્વિભાવ છે. શાસ્ત્રીય નૃત્યોનું એક આગવું પ્રેરકબળ છે. અહીં સવાલ એ ઉભો થાય છે કે લોકનૃત્યનું મુખ્ય પ્રેરકબળ કયું ? આ સંદર્ભે વિચારીએ તો જોવા જાણવા મળે છે કે સમગ્ર પ્રકૃતિ આપણા લોકનૃત્યનું પ્રેરકબળ છે. પ્રકૃતિના વિભિન્ન અંગો તેના ધ્વનિ, અવાજ, ઉચ્ચાર, ભાવ, ગતિ, અભિનય વગેરેના લોકસંગ્રહમાંથી ઉઠાવીને નૃત્યકાર એના શાસ્ત્રનું બંધારણ રચે છે. જ્યારે નગરોની પ્રજા પ્રકૃતિને ખોળે આળોટી શકતી નથી. એટલે પ્રકૃતિથી જે વિચ્છેદ ઉભો થાય તેને કલાકાર કલા દ્વારા પૂરે છે. જ્યારે પ્રકૃતિને ખોળે રમનાર લોકો પ્રકૃતિગત ભાવો જ પોતાના નિત્યના વ્યવહારમાં વ્યક્ત કરે છે. એને શાસ્ત્ર રચવાની જરૂર નથી. તેમ અન્યને રિઝવી દેવા કોઈ કૃત્રિમતા લાવવાની જરૂર પણ નથી. એ તો નિજાનંદમાં જ નાચતાં-નાચતાં આનંદ લૂટે છે અને એને જોનારા પણ એ આનંદની તલ્લીનતા અનુભવે છે. એમાં વ્યવસ્થા અને વિચાર હોવા જોઈએ અને પોતાની પ્રકૃતિને અનુકૂળ એવો સહજભાવે જે વિકાસ થતો આવે તે થવા દેવો જોઈએ. પરંતુ આ વિકાસ એટલે ‘વાનર નકલ’ નહીં.\nકોઈ પ્રજા જાતિ કે વર્ગનો વારસો. વ્યવસાય અને ખાસિયતોને અનુરૂપ વિકાસ થતો હોય છે. પરંતુ પોતાનો વારસો જુદો, વ્યવસાય જુદો અને ખાસિયતો જુદી તો એને નાચવાની પધ્ધતિઓની એમાંથી એકેય સાથે મેળ ન થાય ત્યારે એમાં નથી શાસ્ત્રીયતા રહેતી કે નથી લોકનૃત્ય રહેતું એ લોકનૃત્ય નહીં પણ ‘નૃત્’ કહે છે. પરિણામે લોકનૃત્ય પ્રકારોનો ધર્મ પ્રેક્ષકો જે રીતે રીઝે તે રીએત નૃત્ય કરવાની નથી પણ પોતાનામાં જે કાંઈ સારું હોય તે તે લોકો સમક્ષ રજુ કરવાનું હોય કે અને પ્રેક્ષકોએ આ લોકનૃત્ય એ રીતે જોવાના હોય છે કે આ નૃત્યકારો (નર્તકો) કાંઈ શાસ્ત્રીય નૃત્યકારો નથી. હજારો વર્ષોથી જે રીતે લોકો પોતાના જીવનનો આનંદ મેળવવા મથતા હોય એ લોકજીવનને જ પ્રગટ કરતાં આ સ્વાભાવિક નૃત્યો જન્મ્યા, જેમાંથી લાખો માણસો આપમેળે આનંદ લેતા રહ્યાં છે. વળી છેલ્લા પાંચેક દાયકાથી જ્યારે પ્રજાનું રાજ્ય થયું છે ત્યારે આ લોકનૃત્યો ‘પ્રજા સમસ્તની મૂડી’ સમસ્ત પ્રજાનો આનંદ બન્યા છે અને એ રીતે આ લોકનૃત્યો દરિયાને કાંઠેથી, પહાડઓની ગોદમાંથી અને ગામડાંઓની ધરતીમાંથી બાકીની પ્રજા વચ્ચે આવીને સ્થિર થયા છે. આ એક સહિયારા જીવનનું, સહિયારી આશા-આકાંક્ષા અને વિકાસનું પરિણામ છે. લોકનૃત્ય પ્રજાની સહિયારી મિલ્કત બની રહે છે. એટલે એનો પરિચય મેળવીને એના આનંદમાં ભાગ લઈને આપણે એને ઉત્સાહિત કરી રહ્યાં છીએ. લોકનૃત્યકારોની જુદી-જુદી ટુકડીઓએ પ્રેક્ષકોને એની પ્રાદેશિક્તાનો વારસો, વ્યવસાય અને ખાસિયતોની નજરે જોવા જોઈએ. સ્પર્ધા તો માત્ર પ્રોત્સાહન પૂરતી જ રખાય અને લોકનૃત્યકારો પણ પોતાને પરંપરાગત જે સ્વાભાવિક હોય તેવા નૃત્યોમાં જ ખીલી શકે. પણ પોતાની પ્રકૃતિને પ્રતિકૂળ હોય તેવા આ નૃત્યોની અપેક્ષા રાખી શકાય નહીં. દા.ત. રાસડો અને ગરબાનો ભેદ એક દ્રષ્ટાંત તરીકે તપાસીએ તો આ બાબત વધુ સ્પષ્ટ થશે. આજે ગરબાનું સ્વરૂપ એના ગીતો, તાલ, લય, વેશભૂષા, અંગભંગી અને અભિનય તથા એની ગતિ અને પગલાં વગેરે એવા તો બદલાઈ રહ્યાં છે કે એ નામ માત્રનો ગરબો રહ્યો છે. એ કાંઈક બીજું જ બની રહ્યું છે. પ્રાચીન ગરબા સાથેનો એનો સંબંધ નામ સિવાય લગભગ પૂરો થવા આવ્યો છે. પ્રાચીન સમયના નગર જીવનનાં ગરબા અને ગ્રામજીવનના રાસડા મૂળ એક સ્વરૂપના હોવાનો સંભવ છે. સૌરાષ્ટ્રના ગ્રામપ્રદેશના રાસડામાં રાસનું તત્વ વિશેષ છે. ગામ વિસ્તારની બહેનોના ગતિ-વેગ અને જોમ (જુસ્સો-તાકાત) એમાં ઉતર્યા છે જ્યારે નગરોની બહેનોએ પોતાના ગરબામાં ગુજરાતણનું લાવણ્ય ઉતાર્યું કછે. એ રાસડાં અને ગરબાના પ્રગટ ભિન્ન-ભિન્ન સ્વરૂપો પ્રદેશભેદ અને સંસ્કારભેદ બંધાયા છે. આ બંને સ્વરૂપને એના વિશિષ્ટ સ્વરૂપે જાળવીને નીકળ લાવી શકાય. એ માટે વિવેક ભરી સુક્ષ્મ માવજત જોઈએ અને જો એમ ન બને તો તે બંનેને એમના મૂળ સ્વરૂપે જ વિલસવા અને વિકસવા દેવા જોઈએ. પરંતુ એની ભેળ-સેળ ન થવા દેવી જોઈએ. કારણ કે આ ભેદ જીવનપધ્ધતિનો છે. નગરની બહેનો ગમે તેટલા પ્રયાસો કરે તો પણ ગામડાંની બહેનોના ગતિ, વેગ અને તાકાત પોતાના ગરબામાં લાવી શકે નહીં અને તેનાથી ઉલટુ ગામડાંની બહેનો ગમે તેવા પ્રયાસો કરે તો પણ નગરની બહેનોના હાવભાવ, મૃદુતા, લાવણ્ય રાસડામાં ઉતારી શકતી નથી. કારણ કે બંનેના શરીરનાં બાંધા અને વ્યવસાયી જીવન જુદાં છે. ગ્રામજીવન અને શિક્ષણ પામેલ નગરજીવન વચ્ચેનો એ ભેદ છે. જીવનના ઉછેરનો અને ગ્રામ-નગરજીવન વચ્ચેનો એ ભેદ છે. અજીવનના ઉછેર શિક્ષણ પામેલ નગરજીવન વચ્ચેનો ભેદ છે. આ ભેદને સમજીને રાસડો કે ગરબો શીખવા કે લેવા જોઈએ. આજકાલ કરતાં છેલ્લા ૨૫ (પચ્ચીસ) વર્ષથી ગુજરાતના નગરોની બહેનો પોતાના ગરબામાંથી શ્રમજીવી એવા ગ્રામજીવનનો આભાસ આપતાં વેશ-પરિધાન, ગીતો, તાલ, લય વગેરે તેમનાં ‘નાગરી ગરબા’ માં ઉતારવાની કોશિષ કરે છે. પરંતુ ખરેખર તેમને જોઈતું લોકકલાનું, ગ્રામજીવનનું કલાત્મક એમને નગરોમાંથી મળતું એ તત્વ લોકજીવનમાંથી જ મળે. એટલે ગરબા માટેની પ્રેરણા આ ગ્રામજીવનમાંથી જ તે લે છે. અને તેમાંથી આજના ગરબા, નૃત્યો આકાર લઈ રહ્યા છે. એ એમના પોતાના જીવનો આવિષ્કાર નથી. સામે પક્ષે ગ્રામવાસી બહેનો આ વાત સમજે સ્વીકારે કે નગરોના ગરબાનો આધાર ગ્રામજીવન છે તો તેમણે નગરજીવનના ગરબામાં રંગઢંગનું અનુકરણ કરવાની જરૂર રહેશે નહીં. પોતાનું જોમવતું રાસડાનું નૃત્ય છોડીને નકલની નકલ તેમણે ન કરવી જોઈએ અને આવી નકલ કરવાની બાબતોમાં ગામડાંની સ્ત્રીઓ નગરની સ્ત્રીઓને પહોંચી જ શકે નહીં. લોકનૃત્ય તો જયાં છે તે જ સ્વરૂપે વધારે લોકભોગ્ય બની શકે. જન સમસ્ત અને પોતાનું કરી શકે. અપનાવી શકે તેવું જ રહેવું જોઈએ. સાધનોના અભાવે અટકીને ઉભુ રહે તેનું નામ ‘લોકનૃત્ય’ નહીં. સૌરાષ્ટ્રમાં લેવાતા રાસ-રાસડાનો સમાવેશ લોકનૃત્યમાં થાય છે. એટલે રાસ-રાસડાંનું સ્વરૂપ લોકનૃત્યનું જ રહે એ રીતે એનો વિકાસ થવો જોઈએ. ગરબાને સાધનોની જરૂર પડે છે જ્યારે રાસડાંને સાધનો મળે તો ઠીક નહીં તો વગર સાધને પણ લઈ શકાય. વળી ઓછામાં ઓછા સાધનોથી પણ રાસડો લઈ શકાય. એક માત્ર તાલ માટે ઢોલ હોય તો પણ બસ. જ્યારે આજના ગરબા તો અનેક પ્રકારની સજાવટથી રૂપાળાં દેખાવા મથે છે ત્યારે તેની સરખામણીમાં આપણાં ગામડાંની બહેનોએ પોતાના રાસડાંમાં વગર સાધને વૈવિધ્ય આણ્યું છે. ત્રણ, ચાર, પાંચ કે સાત પગલાંના રાસડા લે છે. તેમજ એક ત્રણ અને આઠ તાળીના રાસડાં પણ લેવાય છે. વળી, એમાં વચ્ચે ટિટોડો, હમચી, મટકી, વિંછીડો, ટિપ્પણી વગેરે ઘણા નૃત્ય પ્રકારો પ્રવેશ પામે છે. અત્યંત સુલભ એવા રોજ-બરોજના સાધનોની પણ તેમાં ભાગ્યે જ જરૂર પડે છે. લોકસમુદાય માટે તાલીમ આપનારા વિશારદો, વાદ્યકારો અને માર્ગદર્શકો ભાગ્યે જ મળે છે. એતો પરંપરામાંથી તાલીમ પામે છે અને નિજાનંદે ખીલે છે. સૌ સાથે મળીને મસ્ત બનીને આનંદ ઉઠાવે છે.\nઉપર જોયું તેમ આજનો આપણા લોકનૃત્યનો વારસો શ્રી કૃષ્ણના કુટુંબમાંથી ઉતરી આવ્યો છે. પરંપરાગત કેટલાંક અંશે આપણે તેને જાળવી પણ રાખ્યો છે. સૌરાષ્ટ્રમાં આદિવાસી નૃત્ય નથી. જ્યારે ગુજરાતના કેટલાક પ્રદેશોમાં તે સુંદર સ્વરૂપે જળવાય રહ્યાં છે. આપણાં રાસ-રાસડાંઅ તે ‘લોકનૃત્ય’ આદિવાસીઓનું વન, જંગલ અને પહાડી વિસ્તારનું પ્રચંડપણું લોકનૃત્યમાં ન પણ હોય. આઝાદી બાદ ‘પ્રજાસત્તાક દિવસ’ ની ઉજવણી પ્રજા દ્વારા થવા લાગી. આઝાદી મળ્યાના આરંભના વર્ષોમાં તત્કાલીન વડાપ્રધાન પં.નહેરુંએ સમગ્ર દેશના ‘લોકનૃત્યો’ ને દિલ્લીને આંગણે ઉતાર્યા. આખું ભારત આશ્ચર્યમાં ગરકાવ પામ્યું. જેમાં દરિયાખેડુઓ, પહાડવાસીઓ, વનવાસીઓ, ખેડુતો, પશુપાલકો અને શ્રમિકોના લોકનૃત્યોમાંની તાકાત, અતેજ, ગતિ, જોમ અને સૌંદર્ય શહેરીજનોને પ્રથમ વખત જોવા મળ્યું, અભણ, અબુધ, અજડ અને લોક તરીકે જેમની ગણતરી થતી એવા લોકોમાં આત્માનું તેજ, અંગોનું હલન-ચલન અને કલામયતા હોવાનો સ્વીકાર જેટલો આ લોકકળાથી થયો છે. એવો કોઈ પણ અન્ય પ્રકારની બુદ્ઘિ શક્તિથી નથી થયો. એમની બુદ્ઘિ અને શક્તિનો પરિચય પણ આ કલા દ્વારા આ અબુધોનો આદર થવા લાગ્યો. જ્યાં જ્યાં જંગલોમાં, પહાડઓમાં, સાગરતીરે અને ગામડાંઓમાં કળા પડી હતી. ત્યાં-ત્યાં તેઓનું સન્માન થવા લાગ્યું. લોકોને આવડાં મોટા સમૂહનું સન્માન આ લોકનૃત્યો બાદ કરતા હજી સુધી બીજી કોઈ તાકાત કે બીજી કોઈ સ્વાધન દ્વારા થતું નથી. આપણી ભૂતપૂર્વ સૌરાષ્ટ્ર સરકારે પણ લોકજીવનન વિકાસમાં આપણા લોકનૃત્ય અને આપણી લોકકલાઓનું સ્થાન પારખ્યું હતું કારણ કે લાખો માણસસોની ઊર્મિઓને આ લોકનૃત્યોથી મોકળુ મેદાન મળતું રહ્યું છે. લાગણીઓ અને ઊર્મિઓની જે ઉલટ માણસ માત્રમાં પડી હોય છે તેને પ્રગટ થવા દેવાનો અવકાશ ન મળે ત્યારે માણસ ઊર્મિજડ બને છે અને આવી ઊર્મિ જડતા હોય ત્યાં ગમે તેટલી સમૃધ્ધિ ખડકી દેવામાં આવે તો પણ માણસને સમૃધ્ધિનો સંતોષ ન થાય. આવો માણસ તેજસ્વી બુદ્ઘિનઓ હોય શકે પરંતુ તેની વૃત્તિઓ તો જડની જડ જ રહે, કોઈપણ રાષ્ટ્રના આયોજનનો અંતિમ હેતુ માણસને માણસ બનાવવાનો અને સાચા સુખનો સરકારે તથ પરમ આનંદનું આત્મભાન કરાવવાનો જ હોઈ શકે. એટલે આપણી આ ભૂતપૂર્વ સૌરાષ્ટ્ર સરકારે લોકજીવનની નાડ પારખી લોકનૃત્યોને પ્રોત્સાહન આપી રાસોત્સવનું આયોજન કર્યું હતું. સૌરાષ્ટ્રના પ્રાચીન અને પરંપરાગત લોકનૃત્યો દિલ્લીના પ્રજાસત્તાક ઉત્સવમાં તથા રાજ્ય સરકારના અને યુનિવર્સિટીઓના યુવક મહોત્સવમાં અવાર નવાર બહુમાન મેળવતાં રહ્યાં છે.\nસૌરાષ્ટ્રના કચ્છના આપણા લોકનૃત્યોનું બહુમાન એની પ્રાચીન પરંપરા, વિશિષ્ટતા અને વૈવિધ્યને કારણે છે. સૌરાષ્ટ્ર-કચ્છ પ્રાચીન જાતિઓનો પ્રદેશ છે. બહુવિધ જાતિઓ-વળી. આ જાતિઓમાં સંસ્કારિક એક્તા હોવા છતાં જાતિગત ખાસિયતો જળવાતી આવી છે. એકનો રાસ જાતિએ જાતિએ જુદાં ઢાળમાં ગવાતું જોવા મળે છે. પોષાકમાં કેડિયું, ચોરણો, પાઘડી અને ભેટિયું છતાં જાતિએ જાતિએ એનાં જુદાં જુદાં ઘાટ અને જુદાં જુદાં રંગરૂપ જોવા મળે છે. આ જાતિઓમાંથી કેટલીક મિશ્ર જાતિ બનતાં સંસ્કારી એક્તામાં અનુપમ વિવિધતા આવી. પછી એ એક્તામાં વિવિધતાના સંસ્કાર જાતિગત સાથે ચોક્ક્સ પ્રદેશનો બની રહ્યો છે. પરિણામે સંસ્કારિક એક્તામાં પ્રાદેશિક વૈવિધ્યમાં સંસ્કારોની ભાતિગળ ફુલગુંથણી રચાઈ છે. સૌરાષ્ટ્ર-કચ્છમાં રમાતાં રાસમાં પણ વૈવિધ્ય જોવા મળે છે. ખાસ કરીને બરડાના (દ્વારકા આસપાસનો વિસ્તાર) રાસનો એક ઢંગ ગોહિલવાડના કાંઠાળ પ્રદેશનો બીજો ઢંગ અને પાંચાળનો તીજો તો વળી, તળકાંઠાનો એથીય જુદો તેમ સોરઠ, હાલાર અને ઝાલાવાડન અલગ-અલગ પ્રકરો જોવા મળે છે અને સૌરાષ્ટ્રને એક છેડે આવેલો કચ્છનો પ્રદેશ અને એનો રાસ તો સાવ વિશિષ્ટરૂપે વિલસી રહ્યો છે. આમ, સૌરાષ્ટ્ર કચ્છના પ્રદેશોમાં (નૃત્ય) એક જ પણ તેના અલગ-અલગ પ્રકારો, અલગ વેશભૂષા, અલગ ગીત-સંગીતની વિવિધતા અને અલગ ભવ્યતા, ભાવ પ્રગટ કરવાની અલગ ખાસિયતોથી એ લોકનૃત્યો માન-સન્માન પામે છે. આ લોકનૃત્યો એના મૂળ સ્વરૂપે ટકી રહે ત્યાં જ એના માન-સન્માન ટકે. કારણે કે એની પરંપરાગત વિશિષ્ટતા અને વૈવિધ્યને કારણે એનામાં નૈસર્ગિક સૌંદર્ય નિખરે છે. એ પરંપરામાં સમજ્યા વિના ફેરફારો કરવામાં આવે એ રાસનું સમગ્ર રૂપ ખંડિત થાય એવી રીતે એની રજૂઆત કરવામાં આવે ત્યારે એનો આત્મા હણાય છે અને રાસનો નિસ્તેજ દેહ ફેરફૂદરડી ફર્યા કરતો લાગે. આમ, ન થાય તે માટે જાગૃતિપૂર્વક આપણી પરંપરાને જાળવવી રહી. આ દ્રષ્ટિએ વિચારતાં કચ્છ-સૌરાષ્ટ્રના લોકનૃત્યોની પરંપરાગત પ્રણાલિકા હજી એટલી જ્વલંત છે પણ આ લોકનૃત્યોમાં સમજ્યા વગર જે નવા અંશો ઉમેરાતાં જાય છે એને કારણે અને બહારથી આવેલાં ગીત-સંગીત, નૃત્ય, વેશભૂષા અને રજૂઆત ફિલ્મી આક્રમણને કારણે આપણી પ્રાચીન અને પ્રણાલિકાગત લોકનૃત્યોમાં કેટલાંક ભયસ્થાનો ઉભા થયા છે. આપણા લોકનૃત્યોમાં આપણે આપણાપણું ગુમાવશું તો રાસના પ્રણાલિકાગત સંસ્કારની સાથે ભારતભરમાંથી જે માન-સન્માન મળે છે તે ગુમાવવો પડશે. પરંપરાગત સચવાતી લોકકળા સંદર્ભે સ્વર્ગસ્થ પં. નહેરુંએ ઉચિત કહ્યું છે કે “લોકજીવનમાં જે વિશિષ્ટ સંસ્કૃતિ રહેલી છે તેનું આધુનિકીકરણ કરતાં એના વૈવિધ્ય-વૈશિષ્ટય અને મૂળસ્વરૂપોમાં જ ભારતમાતાનો વાસ છે.” લોકકળાઓમાં થતાં અનુચિત પરિવર્તનોથી એક ધારતી (બીક) રહ્યા કરે છે કે આપણે લોકકળાઓનું મૂળ સ્વરૂપ એની વિશિષ્ટતા અને વિવિધતા ગુમાવી બેસીશું અને આમ, થાય તે પહેલા જાગૃતિ થવું અનિવાર્ય છે એને માટે આજે લોકોના સમૂહમાં લેવાઈ રહેલા રાસમાં ક્યાં ખૂબી છે ? ક્યાં ખામી છે ? કઈ એની વિશિષ્ટતા છે અને શેમાં એનું વૈવિધ્ય રહેલું છે. તેનું દિગ્દર્શન સૌએ સાથે મળીને કરી લેવું જોઈએ. આપણાં પરંપરાગત રાસમાં શું જળવાવું જોઈએ. એની ચર્ચા કરતાં પહેલાં રાસ-નૃત્યમા સમગ્ર પણ કયા ઉણપ આવતી જાય છે. ક્યાં બિનજરૂરી ફેરફાર પ્રવેશતા જાય છે. પરિણામે રાસનું રૂપ રાસનો ભાગ અને રાસનો રસ ક્યાં ભંગ થાય છે તેનો વિચાર પ્રથમ કરી લેવો જોઈએ. જેથી ઉચિત-અનુચિતનો સ્પષ્ટ ખ્યાલ મેળવીને તે પ્રમાણે પરંપરાગત, પ્રણાલિકાગત રાસનૃત્યને જાળવી લઈ શકાય.\n10, ઓમ નમઃ શિવાય, યોગી પાર્ક, ખાડિયા ચોક, દાદાની વાવ,\nસિહોર – 364240, મો. 09427750859 )


Rare disease causes UP teen to eat hair for years, doctors remove2kg lump from stomach | માનસિક રોગથી પીડિત ટીનેજર પોતાના જ વાળ તોડીને ખાતી હતી, ડૉક્ટરે2કિલોનું વાળનું ગૂંચળું કાઢી જીવ બચાવ્યો - Divya Bhaskar\nRare Disease Causes UP Teen To Eat Hair For Years, Doctors Remove2Kg Lump From Stomach\nઉત્તર પ્રદેશ:માનસિક રોગથી પીડિત ટીનેજર પોતાના જ વાળ તોડીને ખાતી હતી, ડૉક્ટરે2કિલોનું વાળનું ગૂંચળું કાઢી જીવ બચાવ્યો\nસર્જરી કરતા ડૉક્ટરની ટીમને દોઢ કલાક લાગ્યો\nઅચાનક પેટમાં દુખાવો ઉપડતા આખી ઘટના ખબર પડી\nઉત્તર પ્રદેશમાં ટીનેજરની અજીબોગરીબ ટેવને લીધે પોતાનો જીવ જોખમમાં મૂક્યો હતો. ડૉક્ટરે સર્જરી કરીને માંડ-માંડ 17 વર્ષની છોકરીનો જીવ બચાવ્યો છે. આ છોકરીને પોતાના જ વાળ ખાવાની ટેવ હતી તેને લીધે તેને પેટમાં અસહ્ય દુખાવો રહેતો હતો. લખનૌમાં બલરામપુર હોસ્પિટલમાં ડૉક્ટરની ટીમે છોકરીના પેટમાંથી2કિલોનું વાળનું ગૂંચળું કાઢ્યું.\nછેલ્લા બે વર્ષથી દર્દી બીમાર રહેતી હતી. તેના પરિવારે એક વાત પણ નોટિસ કરી કે, છોકરીનો હેરફોલ વધી ગયો હતો. 10 દિવસ પહેલાં તેને પેટમાં દુખાવો અને ઉલ્ટીઓ થતી હતી.\nબાળપણથી માનસિક બીમારીથી પીડિત છે\nબલરામપૂર હોસ્પિટલમાં અલ્ટ્રા સાઉન્ડ એક્ઝામિનેશન દરમિયાન તેના પેટમાં વાળનું ગૂંચળું દેખાયું. CT સ્કેન પછી તેના પેટમાં વાળ હોવાની વાત પાક્કી થઇ ગઈ. સર્જરી કરનારા ડૉક્ટર્સ 20 સેમી અને2કિલોનું વાળનું ગૂંચળું જોઈને ચોંકી ગયા હતા. આ દર્દીને બાળપણથી માનસિક બીમારી હતી જેને લઈને તે પોતાના જ વાળ ખાતી હતી. સર્જરી દોઢ કલાક સુધી ચાલુ હતી. હાલ દર્દીની તબિયત સારી છે અને તેને પેટમાં કોઈ દુખાવો થતો નથી.\nઆ બીમારીને લીધે દર્દીનું વજન ઘટી ગયું હતું\nવાળનાં ગૂંચળાએ તેના પેટમાં જગ્યા રોકી લીધી હતી અને તેને લીધે ખોરાક પાસ થતો નહોતો. આથી તેનું વજન પણ અચાનક ઘટી ગયું હતું. આ છોકરી ટ્રાઈકોબેઝૉર નામની બીમારીથી પીડિત હતી. આ બીમારીમાં દર્દી પોતાના જ વાળ તોડીને ખાય છે.\nવાળ વર્ષો સુધી પચતા નથી\nડૉક્ટરે જણાવ્યું કે, દર્દીના પેટમાં વાળના ગૂંચળાને લીધે તેની પાચનપ્રક્રિયા પર અસર થઇ હતી. વાળ એક એવી વસ્તુ છે કે વર્ષો સુધી પચતી નથી અને તે પેટમાં જગ્યા રોકવાનું શરૂ કરી લે છે. આ તકલીફનું સોલ્યુશન સર્જરી જ છે. વાળનું ગૂંચળું વધારે હોય તો દર્દીનો જીવ પણ જોખમમાં મૂકાય શકે છે.\nહિંમતને સલામ: ઝારખંડની આકાંક્ષા કુમારી અન્ડર ગ્રાઉન્ડ માઈન્સમાં કામ કરનારી દેશની પ્રથમ યુવતી બની


ટે ટે શું કરો છો... અમે કાઈ કોઈને આમંત્રણ નથી આપતા: વોટ્સએપ - Abtak Media\nહવે રાત્રીના 11 વાગ્યા સુધી લટાર મારી શકશો: નાઈટ કર્ફ્યૂમાં ઘટાડા સાથે અન્ય નિયમો પણ થયા હળવા, જાણો વિગતે\nગુજરાતમાં કેટલી ઝૂપડપટ્ટીઓ ? PMAY-U અંતર્ગત અત્યાર સુધીમાં કેટલાને ‘ઘરનું ઘર’ મળ્યું, વાંચો વિગતે\nવિઠ્ઠલભાઈ રાદડિયાની પુણ્યતિથી નિમિતે કેશોદમાં મહારક્તદાન કેમ્પ: રાજભા ગઢવી સહિતના કલાકારોએ કરી કઈક આવી અપીલ\nસાબરકાંઠા: નેશનલ હાઈવે પર ભૂંવા સામે કોંગી કાર્યકર્તાઓનો વિરોધ, રેલી યોજી નારા લગાવ્યા\nચાય-વાય & રંગમંચ: કલાકાર પોતાના પાત્રને કઈ રીતે વધુ ધારદાર બનાવી શકે ? વાંચો શું કહે છે સુપ્રિયા પાઠક\n‘ચાય-વાય & રંગમંચ’: એક કલાકાર માટે રંગમંચ કેટલું જરૂરી ? વાંચો શું કહે છે સંગીતકાર સચિન સંઘવી\nનાટ્ય શાસ્ત્રમાં રંભભૂમિના દરેક પાસાઓનું વિવરણ છે: કલાકાર સૌમ્ય જોશી\nરાજ કુંદ્રા પોર્નોગ્રાફી કેસમાં વધુ એક ખુલાસો, આરોપી તન્વીર હાશ્મીએ કહ્યું – અમે ન્યૂડિટી સાથે શોર્ટ ફિલ્મો બનાવતા હતા\nબાળકોની જીદ પૂરી કરવાથી ખરેખર તેનો વિકાસ રુંધાય છે ??\nભારતીય મહિલા હોકી ટીમની ક્વાર્ટર ફાઇનલમાં પહોંચવાની આશા ધૂંધળી: બ્રિટન સામે 4-1થી હાર\nપીવી સિંધુએ હોંગ કોંગની ચીયુંગાને 35 મિનિટમાં જ હરાવી ક્વાર્ટર ફાઇનલમાં પ્રવેશ મેળવ્યો\nકૃણાલ પંડ્યાનું ‘સંક્રમણ’ ભારતીય ટીમને ‘આભડછેટ’ લગાવશે?\nહોકીમાં ભારતે સ્પેનને 3-0થી પછાડ્યુ: રુપિંદર સિંહ મેચના હીરો બન્યા\nHome Facebook ટે ટે શું કરો છો… અમે કાઈ કોઈને આમંત્રણ નથી આપતા: વોટ્સએપ\nટે ટે શું કરો છો… અમે કાઈ કોઈને આમંત્રણ નથી આપતા: વોટ્સએપ\nનવી પ્રાઇવસી પોલિસીથી યૂઝર્સને વાંધો હોય તો એકાઉન્ટ ડિલીટ કરી નાખે- વોટ્સએપ\nઆરોગ્ય સેતુ, આઇઆરસીટીસી સહિતની એપ્લિકેશનમાં પણ આ રીતની પ્રાઇવેસી પોલીસીનો અમલ છે તો પછી વોટ્સએપના અપડેટ પર સવાલ શું કામ ??\nઆજના આધુનીક યુગમાં દરેક પાસા ડિજિટલ બની ગયા છે. એમાં પણ ખાસ સંદેશા વ્યવહારનું માધ્યમ સંપૂર્ણપણે ડિજિટલ બની ગયું હોય, તેમ યૂઝર્સ રાત દિવસ સોશિયલ મીડિયા પ્લેટફોર્મ પર રચ્યા પચ્યા રહે છે. એમાં પણ વોટ્સએપનો વ્યાપ ખૂબ મોટા પ્રમાણમાં છે. પરંતુ છેલ્લા કેટલાક સમયથી વોટ્સએપ સામે યુઝર્સએ નારાજગી દર્શાવી છે, કારણકે દોઢેક માસ પહેલા વોટ્સએપ દ્વારા નવી પ્રાઇવસી પોલિસી જારી કરવામાં આવી હતી. જેનાથી વપરાશકર્તાઓના ખાનગી ડેટાને હાનિ પહોંચતી હોવાના આક્ષેપ સાથે વોટ્સએપની આ પોલિસીનો મુદ્દો હાઈકોર્ટ સુધી પણ પહોંચ્યો છે.\nતાજેતરમાં દિલ્હી હાઇકોર્ટમાં સુનાવણી દરમ્યાન આ પોલીસી અંગે દલીલ કરતા વોટ્સએપે જણાવ્યું કે અમે કોઈને પોલીસીનું ફરજીયાત પાલન કરવા અને સહમત થવા દબાણ કરતા નથી. જો કોઈ યુઝર્સને નવી પ્રાઇવસી પોલિસીથી વાંધો હોય તો યુઝર્સ એકાઉન્ટ ડિલીટ કરી નાખે. ટે ટે શું કરો છો….એવા કડક વલણ સાથે વોટ્સએપએ હાઇકોર્ટમાં જવાબ આપ્યો કે અમે કોઈ યુઝર્સને આમંત્રણ આપવા નથી જતા કે તેઓ અમારું પ્લેટફોર્મ યુઝ કરે.\nદિલ્હી હાઈકોર્ટ સમક્ષ ફાઇલ કરેલા સોગંદનામામાં, વોટ્સએપએ રજૂ કર્યુ કે, ‘નવી અપડેટ કરવામાં આવેલી પ્રાઇવેસી નીતિ(વર્ષ 2021) અનુસાર યૂઝર્સને તેમના પર્સનલ ડેટાને કોઈ નુકસાન પોહ્ચતું નથી. અને આ સાથે વપરાશકર્તાઓની ગોપનીયતાને કોઈ પણ પ્રકારની અસર કરતું નથી. ફેસબુકની માલિકીની કંપનીએ એફિડેવિટમાં જણાવ્યું કે, ‘અપડેટ કરવું ફરજિયાત નથી, અને વોટ્સએપ કોઈને પણ અપડેટ કરવા માટે મજબુર કરતુ નથી. નવી વોટ્સએપ પોલિસી યુઝરને અપડેટ સ્વીકારવા કે ન સ્વીકારવાની સ્વતંત્રતા આપે છે. તેઓ અપડેટ “ના” કરવાનું પસંદ કરી શકે અથવા મેસેજિંગ પ્લેટફોર્મનો ઉપયોગ કરવાનું બંધ કરી શકે છે. આ સાથે યુઝરને તેમનું વોટ્સએપ એકાઉન્ટ ડિલીટ કરવાનો વિકલ્પ પણ આપ્યો છે.\nમેસેજિંગ પ્લેટફોર્મ વોટ્સએપએ સોગંદનામામાં એમ પણ જણાવ્યું છે કે, ‘કંપનીએ બહાર પડેલા નવા અપડેટ કોઈ કાનૂની બંધારણ હેઠળ નથી. આરોગ્ય સેતુ, આઈઆરસિટીસી સહિતના બીજા અન્ય પ્લેટફોર્મ દ્વારા જે શરતો અને ગોપનીયતા નીતિ બહાર પાડવામાં આવી છે, તેનું પાલન દરેક વપરાશકર્તા દ્વારા કરવામાં આવ્યું છે. તો હવે વ્હોટ્સએપના નવા અપડેટ પર સવાલ કેમ ઉઠાવવામાં આવે છે. જો તેના 2021ના અપડેટમાં કોઈ દખલ કરવામાં આવશે, તો તે ઇન્ટરનેટ આધારિત એપ્લિકેશન અને વેબસાઇટ્સના સમગ્ર ઉદ્યોગ સાથે અન્યાય ગણાશે.\nPrevious article“મુન્નાભાઈ” ન બનો… સોશ્યલ મીડિયાનું ‘ઉંટ વૈદુ’ ઘાતકિ સાબિત થઈ શકે !!\nNext articleરાજકોટના યુવાને સુપરફાસ્ટ હનુમાન ચાલીશા ગાઇ મંત્રમુક્ત કરી દીધા\nABTAK MEDIA - 28/07/2021\nઆજે વિશ્વ હેપેટાઇસીસ દિવસ: લિવરને મજબૂત બનાવવાના સરળ ઘરેલું ઉપાય


કાળઝાળ ગરમી મા આ ચીજ વસ્તુઓ અપાશે તમને રાહત ! આ વસ્તુઓ નુ સેવન કરવાથી – આપણું ગુજરાત…\nGujarat haltha India\nકાળઝાળ ગરમી મા આ ચીજ વસ્તુઓ અપાશે તમને રાહત ! આ વસ્તુઓ નુ સેવન કરવાથી\nMay 5, 2022 Hina@123\t0 Comments\nતમારી જાતને હાઇડ્રેટેડ અને હીટવેવથી સુરક્ષિત રાખવા માટે, આ લેખમાં દર્શાવેલ ઘરેલું ઉપચાર અજમાવો. મહત્તમ તાપમાનનો રેકોર્ડ તોડી રહ્યો છે તે સાથે દિવસે દિવસે ગરમી અસહ્ય બની રહી છે. ઘણા ભાગોમાં આકરી ગરમી પડી રહી છે, જેના કારણે ડિહાઈડ્રેશનની સમસ્યા થઈ રહી છે. આ કિસ્સામાં, તબીબી સંભાળ જરૂરી છે.હા, આકરી ગરમીમાંથી રાહત મળવાની કોઈ આશા નથી. તાપમાન 40 ડિગ્રી સેલ્સિયસથી ઉપર વધવાથી અને ઘણા શહેરોમાં નારંગી ચેતવણીઓ જારી કરવામાં આવી છે, લોકો હવે આ હીટવેવ્સથી પોતાને હાઇડ્રેટેડ અને સુરક્ષિત રાખવાની રીતો શોધવાનો પ્રયાસ કરી રહ્યા છે. સેલિબ્રિટી ન્યુટ્રિશનિસ્ટ રૂજુતા દિવેકર3વસ્તુઓ શેર કરે છે જે તમને ગરમીને હરાવવામાં મદદ કરી શકે છે.\nથોડા દિવસો પહેલા તેણીની એક ઇન્સ્ટાગ્રામ પોસ્ટમાં, તેણીએ3સ્થાનિક, મોસમી અને પરંપરાગત ખોરાકને પ્રકાશિત કર્યા હતા જેનો ઉપયોગ આપણે હંમેશા એર કંડિશનર ચાલુ કર્યા વિના આપણા શરીરનું તાપમાન ઘટાડવા માટે કરી શકીએ છીએ. તેણી કહે છે કે જે વસ્તુઓ ખરેખર તંદુરસ્ત છે તે આપણા શરીર અને ગ્રહ બંનેના સ્વાસ્થ્યને ધ્યાનમાં લે છે.આ સિવાય રુજુતાએ તાજેતરમાં જ તેની સિરીઝ રેસિપીઝ ઑફ ઈન્ડિયામાં ગરમીથી મારતી વરિયાળી શરબત વિશે વાત કરી હતી. જો તમે પણ ઉનાળામાં તમારી જાતને ઠંડક રાખવા માંગતા હોવ તો તમારા ડાયટમાં આ4વસ્તુઓને ચોક્કસ સામેલ કરો.\n1. હાયપર-સ્થાનિક ફળ\nહાયપર-લોકલ ફળ, ફક્ત ઉનાળાની ઋતુમાં તમારા વિસ્તારમાં ઉપલબ્ધ છે. તેને તમારા આહારમાં સામેલ કરવાથી તમારા પેટને ઠંડુ રાખવામાં મદદ મળી શકે છે. તે જામુન, શેતૂર, તાડગોલા અથવા અન્ય કોઈપણ ફળ હોઈ શકે છે જે રસદાર અને એન્ટીઑકિસડન્ટોથી સમૃદ્ધ છે. વિડિયોમાં, દિવેકર ભારપૂર્વક કહે છે કે વહેલી સવારે સ્થાનિક ફળોનું સેવન કરવાથી ઊંચા તાપમાનનો સામનો કરી શકાય છે.\n2. દહીં ચોખા\nવધુ પડતા પરસેવા અને હીટ સ્ટ્રોકને કારણે ઘણા લોકો ઉનાળાના ગરમ દિવસોમાં લંચ છોડવાનું શરૂ કરે છે. જો કે, યોગ્ય સમયાંતરે યોગ્ય ભોજન લેવું મહત્વપૂર્ણ છે. તેણીના વિડિયોમાં, રૂજુતા દિવેકર સૂચવે છે કે લંચમાં દહીં ભાત ખાવાથી તમે ભોજન છોડ્યા વિના વધતા તાપમાનનો સામનો કરવામાં મદદ કરશો. તે તમારી મીઠું અથવા ખાંડની લાલસાને પણ નિયંત્રિત કરશે. તમે તેને સંપૂર્ણ ભોજન બનાવવા માટે દહીં ભાત સાથે ઘરે બનાવેલા પાપડ અથવા અથાણાંને પણ મિક્સ કરી શકો છો. સેલિબ્રિટી ન્યુટ્રિશનિસ્ટ અનુસાર, ‘ચોખા અને દહીં એ પ્રીબાયોટિક, પ્રોબાયોટિક અને પોસ્ટબાયોટિકનું સારું મિશ્રણ છે.’\n3. ગુલકંદ પાણી\nસૂતા પહેલા ગુલકંદનું પાણી પી શકાય છે. તમારા પેટને ઠંડુ રાખવા માટે તાજા પીણાં એ એક સરસ રીત છે, જે તમને રાત્રે સારી રીતે ઊંઘવામાં મદદ કરે છે. આ પીણું એસિડિટી અથવા પગમાં દુખાવો અને ખેંચાણથી પીડાતા લોકો માટે પણ ફાયદાકારક છે. તે આંખના થાકને દૂર કરવામાં પણ મદદ કરે છે જે વધારાના સ્ક્રીન ટાઈમને કારણે થાય છે. એક ગ્લાસ પાણીમાં સૂકા ગુલાબની પાંખડીઓ અને ખાંડથી બનેલી એક ચમચી ગુલકંદને ભેળવીને રાત્રે સૂતા પહેલા પીવો.\n4. વરિયાળી શરબત\nઆ પોસ્ટને શેર કરતા તેણે કેપ્શનમાં લખ્યું, ‘ગરમીને હરાવવા માટે ગુજરાતનું ખૂબ જ ખાસ શરબત. આ ખાદી ખાંડ સાથે મોટી વરિયાળીમાંથી બનાવવામાં આવે છે. તમે તેમાં થોડું લીંબુ પણ ઉમેરી શકો છો. આ શરબત એસિડિટી, પેટનું ફૂલવું, કબજિયાત, હોટ ફ્લૅશ માટે ઉત્તમ છે. આ ઉનાળામાં બનાવો આ નવું વેલકમ ડ્રિંક વરિયાળી.\nરૂજુતા દિવેકરે ગરમીને કારણે થતી કેટલીક સ્વાસ્થ્ય સમસ્યાઓ વિશે પણ વાત કરી હતી- એસિડિટીઃ ઉનાળા દરમિયાન થતી સૌથી સામાન્ય સ્વાસ્થ્ય સમસ્યાઓ પૈકીની એક એસિડિટી છે. શરીરમાં વધુ પડતી ગરમીને કારણે એસિડની વધુ માત્રા ઉત્પન્ન થાય છે ત્યારે તેનો અનુભવ થાય છે. એસિડિટીના લક્ષણોમાં હાર્ટબર્ન, શ્વાસની દુર્ગંધ અને ખાટા ઓડકારનો સમાવેશ થાય છે.\nસોજો: ઉનાળાની ઋતુ અન્ય ઋતુઓ કરતાં ઘણી ખરાબ હોઈ શકે છે કારણ કે ગરમીને કારણે રક્તવાહિનીઓ અને રુધિરકેશિકાઓ વિસ્તરે છે.\nમાથાનો દુખાવો: ડીહાઈડ્રેશન, પર્યાવરણીય પ્રદૂષણ, ગરમીનો થાક અને હીટ સ્ટ્રોક પણ ઉનાળાના મહિનાઓમાં માથાના દુખાવાની આવૃત્તિમાં વધારો કરી શકે છે. થાક: ઉનાળાની ઋતુમાં ડિહાઈડ્રેશનનું આ એક સામાન્ય લક્ષણ છે. અપચો: તાપમાનમાં વધારો થવાને કારણે પાચનની સમસ્યાઓ થાય છે. નબળા, જે અપચોની સમસ્યા તરફ દોરી જાય છે.\nદિવેકરના જણાવ્યા અનુસાર, આ ટિપ્સ માત્ર ગરમી સામે લડવામાં જ મદદ કરશે નહીં, પરંતુ આ ખોરાકને તમારા આહારમાં ઉમેરવાથી એસિડિટી, પેટનું ફૂલવું, માથાનો દુખાવો, થાક અને અપચો જેવી સમસ્યાઓ સામે લડવામાં પણ મદદ મળે છે. તો આ સિઝનમાં ઠંડક રાખવા માટે આ ફૂડ ટિપ્સને અનુસરો. તમને આ લેખ કેવો લાગ્યો? ફેસબુક પર કોમેન્ટ કરીને અમને જણાવો.\n← સાવ ઓછા સમય મા બનાવી શકશો બટાટા ડુંગળી ના પરાઠા ! જાણો આ રેસીપી અને જણાવો અન્ય લોકો ને\nસસ્તા ભાવ ના પુદીના થી આટલા રોગ દુર ભાગશે ! જાણો કેવી કેવી રીતે સેવન કરી શકાય →


હવામાન વિભાગની મોટી આગાહી, શિયાળા વચ્ચે ગુજરાતના આ વિસ્તારોમાં દેખાશે મેઘમહેર… – જય કિસાન- ખેડૂત ક્લબ\nહવામાન વિભાગની મોટી આગાહી, શિયાળા વચ્ચે ગુજરાતના આ વિસ્તારોમાં દેખાશે મેઘમહેર…\nગુજરાત રાજ્યમાં શિયાળા ઋતુનો પ્રારંભ થઇ ગયો છે. વહેલી સવારનાં સમયે લોકોને ફૂલ ગુલાબી ઠંડીનો અહેસાસ થઈ રહ્યો છે. તો બીજી બાજુ ઠંડીનાં મોસમમાં કોરોનાનાં કેસ પણ વધે છે. તે સમયે કોરોનાની મહામારી વચ્ચે ગુજરાત રાજ્યનાં ખેડૂતો માટે એક માઠા સમાચાર આવ્યા છે. હવામાન ખાતા દ્વારા સૌરાષ્ટ્ર, મધ્ય ગુજરાત તેમજ દક્ષિણ ગુજરાતનાં ઘણા વિસ્તારોમાં કમોસમી વરસાદની આગાહી વ્યક્ત કરી છે. હવામાન ખાતે2દિવસ સુધી વરસાદની આગાહી વ્યક્ત કરતા ખેડૂતો ચિંતામાં ગરકાવ થયા છે. વેસ્ટર્ન ડિસ્ટર્બન્સ સીસ્ટમનાં લીધે હવામાન ખાતા દ્વારા બે દિવસ ગુજરાતનાં કેટલા વિસ્તારમાં સાધારણ વરસાદની આગાહી કરી છે. વરસાદની આગાહીનાં પગલે માછીમારીને કોઈ વોર્નિંગ આપી નથી.\nહવામાન ખાતાનાં અધિકારી જયંત સરકારે કહ્યું છે કે, 11 તેમજ 12 ડિસેમ્બરનાં રોજ રાજ્યનાં દક્ષિણ ગુજરાત તેમજ સૌરાષ્ટ્રનાં કેટલા વિસ્તારમાં છુટોછવાયો વરસાદ પડશે તેમજ એ પછી 13 તારીખે વરસાદની કોઈ સંભાવના નથી. 10 તારીખનાં રોજ સૌરાષ્ટ્રમાં ગીર સોમનાથ તેમજ દક્ષિણ ગુજરાતનાં સુરતમાં વાતાવરણમાં પલટો આવશે તેમજ તેનાં લીધે વરસાદની શક્યતા છે. 11 તારીખનાં રોજ સૌરાષ્ટ્રમાં ભાવનગર, મધ્ય ગુજરાતનાં દાહોદ, પંચમહાલ, વડોદરા તેમજ આણંદમાં વાતાવરણમાં પલટો આવશે તેમજ તેનાં લીધે છુટાછવાયા વરસાદની શક્યતા છે. અત્યારે માછીમારો માટે કોઈ સુચના આપવામાં આવી નથી.\nનોંધનીય બાબત એ છે કે, રાજ્યમાં આ વર્ષે ચોમાસામાં ભારે વરસાદનાં લીધે ઘણા વિસ્તારોમાં પૂર જેવી પરિસ્થિતિનું નિર્માણ થયું હતું. તો ઘણા ખેડૂતોનાં ખેતરમાં પાણી ભરાઈ ગયા હોવાનાં લીધે ખેડૂતોનાં ઉભા પાકને નુકસાન થયું હતું. જેથી સરકાર દ્વારા ખેડૂતો માટે સહાયની પણ જાહેરાત કરી હતી. ખેડૂતોને એવી આશા હતી કે, વરસાદનાં લીધે પાણીની સારી એવી આવક થઇ છે. તેથી તેઓ શિયાળા તેમજ ઉનાળામાં સારો પાક લઇ શકશે પણ શિયાળા હવામાન ખાતે વરસાદની આગાહી કરતા ખેડૂતો ચિંતિત કર્યા છે.\nPrevious મોદી સરકાર ખેડૂતોને મનાવવા અપનાવી રહી છે સામ દામ દંડ અને ભેદની રણનીતિ, હવે બનાવ્યો આ માસ્ટર પ્લાન\nNext ખેડૂતોના સમર્થનમાં સલમાન ખાને બધું જ છોડી ખેતી કરવાનું શરુ કર્યું? જાણો શું છે હકીકત\n3 mins ago dhurvi


જે2શિલા માટે અશોક સિંઘલે અટલ સરકારને પડકારી હતી તેના ઉપયોગ પર પડદો, 18 વર્ષથી ટ્રેઝરીમાં છે\n2020-7-31 09:30 am India → Gujarat News 18300\nઅયોધ્યામાં રામમંદિરના ભૂમિપૂજનમાં હવે ફક્ત એક સપ્તાહ બાકી છે પણ અત્યાર સુધી એ બે શિલા બહાર લાવવા કોઈ પહેલ કરાઈ નથી જે અયોધ્યા તંત્રના ટ્રેઝરીમાંથી 18 વર્ષથી રાખવામાં આવી છે. આ શિલાઓ માટે વિહિપના તત્કાલીન આંતરરાષ્ટ્રીય કાર્યકારી અધ્યક્ષ અશોક સિંઘલ અને શ્રીરામ જન્મભૂમિ ન્યાસના અધ્યક્ષ રામચંદ્રદાસ પરમહંસે અટલ બિહારી વાજયેપીના નેતૃત્વ હેઠળની એનડીએ સરકારને પડકારી હતી.\nતે સમયે સરકાર દ્વારા ના પાડી હોવા છતાં દેશભરમાંથી શિલાદાન માટે કારસેવકો અયોધ્યા પહોંચી રહ્યા હતા. અટલ સરકાર અને વિહિપ સામ-સામે આવી ગયા હતા. તમામ માથાકૂટ બાદ કેન્દ્રએ પીએમઓમાં અયોધ્યા સેલના પ્રભારી આઈએએસ અધિકારી શત્રુઘ્ન સિંહને શિલા સ્વીકારવા અયોધ્યા મોકલ્યા હતા.\nતેમણે 15 માર્ચ 2002ના રોજ અશોક સિંઘલ અને રામચંદ્ર પરમહંસ પાસેથી શિલાદાન સ્વીકાર્યું હતું. તે અયોધ્યાના ડીએમને સોંપી દેવાઈ હતી. શ્રીરામ જન્મભૂમિ તીર્થ ક્ષેત્રના ટ્રસ્ટી વિમલેન્દ્ર મોહન મિશ્રએ કહ્યું કે આ શિલાઓ વિશે મને કંઇ ખબર નથી. જોકે ટ્રસ્ટનાં સૂત્રો કહે છે કે બંને શિલા રામમંદિર આંદોલનના પ્રતીક રૂપે મહત્ત્વ અપાશે. વિહિપ કાર્યકર અને મંદિર આંદોલન સાથે જોડાયેલા સંતોષ દુબે કહે છે કે મંદિરના ભૂમિપૂજનમાં આ બંને શિલાને સ્થાન અપાય કેમ કે તેની સાથે કારસેવકોની ભાવનાઓ સંકળાયેલી છે. સરકાર તેમની ભાવનાઓની કદર કરે. શિલાદાનના કાર્યક્રમથી 21મી સદીની શરૂઆતમાં જ દેશના રાજકારણની દિશા નક્કી થઇ ગઈ હતી.\nરામભક્ત અયોધ્યા ન આવે, લાઈવ પ્રસારણ જુએ : ચંપત રાય મંદિર નિર્માણ ટ્રસ્ટના મહાસચિવ ચંપત રાયે ભક્તોને અપીલ કરી છે કે તે5ઓગસ્ટે ભૂમિપૂજનમાં સામેલ થવા માટે વ્યાકૂળ ન થાય. અયોધ્યા ન પહોંચે. ટીવી પર સમારોહનું લાઈવ પ્રસારણ જુએ અને સાંજે ઘરે જ દીપ પ્રગટાવી તેનું સ્વાગત કરે. ભવિષ્યમાં યોગ્ય અવસરે રામ જન્મભૂમિ મંદિર નિર્માણયજ્ઞમાં તમામ રામભક્તોને એકઠા થવાની તક મળે તેવો પ્રયાસ કરીશું.\nપીએમની સુરક્ષા :9જિલ્લાના એડીજી-ડીઆઈજી તહેનાત પીએમની અયોધ્યાની મુલાકાત અંગે કડક સુરક્ષા બંદોબસ્ત કરાયો છે. ડીજીપી હિતેશચંદ્ર અવસ્થીએ9જિલ્લાના એડીજી અને ડીઆઈજી સ્તરના અધિકારીઓને તેની જવાબદારી સોંપવામાં આવી છે. તમામ અધિકારી6ઓગસ્ટ સુધી સુરક્ષા ઘેરાની કમાન સંભાળશે. બીજી બાજુ અયોધ્યામાં લોકોએ કોરોના કાળમાં વહીવટી અંકુશોમાં રાહતની માગ કરી છે જેથી3ઓગસ્ટથી દીપ પ્રજ્વલિત કાર્યક્રમ યોજી શકાય.\nઆ વર્ષે પણ બે દિવસ જન્માષ્ટમી, મથુરા-વૃંદાવન...\nરાજ્યમાં છેલ્લા ત્રણ દિવસથી 1100થી વધુ કેસ,...


યાદ આતી રહી – શાલભંજિકા\nકેટલીય વાર એવું બને છે કે કોઈ પુસ્તક વાંચતાં વાંચતાં કે કોઈ ગીત સાંભળતાં સાંભળતાં એકાદ પંક્તિ કે પંક્તિખંડ એવો આવે કે પુસ્તક હાથમાં રહી જાય, ગીત ગવાતું રહી જાય અને મન ભ્રમણે ચઢી જાય. ઘણી વાર તો નારદજીની ડૂબકી જેવું થાય. થોડી ક્ષણોમાં આંખો સંસાર રચી બેસે, અને માથું ધુણાવી ફરી પાછું સ્વસ્થ થાય ત્યાં સુધી ચેતનામાં કેટલુંય ઘટી ચૂક્યું હોય. આખો ગ્રંથ વાંચીને કોરા ને કોરા નીકળી ગયા હોઈએ, એવુંય ન બન્યું હોય એવું નથી. એમાં કોઈ ગ્રંથનો દોષ હું જોતો નથી. કશુંક થવા – ન થવાના કારણરૂપે છે આપણું મન.\nત્રણ દિવસના નર્મદાના સાન્નિધ્ય પછી ગઈ કાલે પાછા વળતાં અમે વડોદરાથી અમદાવાદની ઇન્ટરસિટી ગાડી લીધી. આણંદ આવતાં થોડા મુસાફરો ઊતરી જતાં ડબ્બાના એક ખંડની બધી બેઠકો અમે જમાવી દીધી, અને અંતકડી રમવાની શરૂ કરી. મેં બારી પાસેની જગ્યા કરી લીધી હતી. અંતકડીમાં મન ન રમે તો રેલગાડીની બારી બહાર તો અનંત વિસ્તાર હોય છે.\nઅંતકડી જામી પડી. અમારે ‘ર’ આવ્યો. મને એકાએક યાદ આવી લીટી ‘રમૈયા વત્તા વૈયા’ (બરાબર છે?) મને ગાતાં ફાવે નહિ, એટલે બીજા મિત્રે એ ઉપાડી લીધી. ઘણી વાર કડીને બદલે આખું ગીત ગાવાનું રાખેલું. આખું ગીત ગવાય ત્યારે બન્ને પાર્ટીઓ એમાં જોડાય. આ ગીતમાં પછી આ લીટીઓ આવી:\nદિલ દુભાતી રહી\nઅપને મનકો મનાના ન આયા હમેં\nઅપને મનકો મનાના ન આયા હમેં.\nબીજા મિત્રો સાથે હું પણ સૂર પુરાવતો હતો. ત્યાં એકાએક મન ડૂબકી લગાવી ગયું દૂરના ભૂતકાળમાં. અંતકડી ચાલતી રહી, પણ હું ડબ્બામાં નથી જાણે. એક પુરાણા સ્નેહસંબંધના વેદનાવિધુર લોકમાં પહોંચી જવાયું. કોઈએ આવી રીતે જ ગાઈ હતી આ પંક્તિઓ એક ભરેલી મજલિસમાં. પણ ગાનારે મારા તરફ આંખો ઊંચી કરીને બીજી ક્ષણે ભલે ઢાળી દીધી હતી, પરંતુ ક્ષણાર્ધમાં પોતાનું મનોગત પ્રકટ કરી દીધું હતું. આજે એ ગાનાર ક્યાં છે તે ખબર નથી. સંબંધમાં આછાં-પાતળાં સૂત્રોય નથી, પણ એ અડધી ક્ષણ છે, જેમાં આંખ ઊંચે થઈ અને પછી નીચે ઢળી હતી. આવી ક્ષણ પર તો સાત અમરાવતીઓ ચણી શકાય ગાડીના ડબ્બામાં અંતકડીની રમત હેલે ચઢી હતી અને હું અમરાવતી ચણવામાં ખોવાઈ ગયો. એ મોઢાને હું યાદ કરવા મથ્યો, એ જરા ડોક નમાવીને ચાલવાની છટા યાદ કરવા મથ્યો. પણ જાણે બધું વિલીન થઈ ગયું છે.\nઝટકા સાથે ગાડી ઊભી રહી, હું ડબ્બામાં પાછો આવી ગયો. પરંતુ પછી છેક અમદાવાદની ભાગોળ સુધી ચાલેલી અંતકડીની રમતમાં જોડાઈ જવા છતાં સમરસ તો થઈ શક્યો નહિ.\nસ્પેનિશ કવિ લોર્કાની પેન્ગ્વિન શ્રેણીમાં પ્રકટ થયેલી કવિતાની ચોપડી વાંચતો હતો. એક નાનકડી કવિતાની આરંભની આ લીટી વાંચી:\nIf I die keep the balcony open.\nજ્યારે મારા મરવાની ઘડી આવે ત્યારે ઝરૂખો ખુલ્લો રાખજો. આગળની પંક્તિ મેં વાંચી – ‘એક શિશુ સફરજન ખાય છે, એને મારી બારીમાંથી જોઉં છું…’ પછી એક આ નાની કવિતા પણ એ વખતે આખી ન વંચાઈ. આંગળી બે પાન વચ્ચે રાખી ચોપડી બંધ કરી હું જાણે મારી બાલ્કનીમાંથી જોવા લાગ્યો. આથમતી સાંજની વેળા હતી. મારી બાલ્કની ખુલ્લી જ હતી, બલ્કે બાલ્કનીમાં બેસીને વાંચતો હતો. પણ ‘ઇફ આઇ ડાઇ…’ મારા મૃત્યુની ક્ષણોએ – એ શબ્દો કોઈ અનાગત ભવિષ્ય ભણી ખેંચી ગયા. ઇફ આઇ ડાઇ… એ ક્ષણોમાં હું શું ઇચ્છા રાખું? કીપ ધ બાલ્કની ઓપન? એ ક્ષણો જાણે આવી પહોંચી છે. અનેક વિષણ્ણ ચહેરા મારા ભણી તાકી રહ્યા છે. મારી આંખો કોને શોધે છે? શું આ ચહેરાઓના વર્તુળની બહાર ત્યાં આંગણામાં ઊભીને સફરજન ખાતા શિશુને? કોને? આંખોમાં છેલ્લે શું ભરી લેવા માગું છું? કંઈ નહિ, બાલ્કની ખુલ્લી રહે તો યે બસ. ખુલ્લા આકાશને જોઉં, જેમાં ક્યાંક વિલીન થઈ જવાનું છે. પરંતુ મોકળાશ. અંત સમયે એક મોકળાશ. એક શિશુનો ચહેરો. ઇફ આઇ ડાઇ…\nલોર્કાની આ પંક્તિઓએ એક સેન્ટિમેન્ટલ વર્તુળ રચી દીધું. એમાંથી ઝટ કરી પછી બહાર નીકળાયું નહિ.\nએક વાર ચાંદ કાઝી – ચૈતન્ય મહાપ્રભુના સંકીર્તનની જેણે મનાઈ ફરમાવેલી અને પાછળથી જે તેમના ભાવિક શિષ્ય બની ગયેલા – નામના બંગાળી કવિની ક્યાંક ઉદ્ધૃત થયેલા આ લીટીઓ એક વિવેચનલેખમાં વાંચવામાં આવી :\nઓપાર હઇતે બાજાઓ બાંશી\nએ પાર હઇતે શુનિ\nઅભાગિયા નારી આમિ હે\nસાંતાર નહિ જાનિ…\nપેલે કાંઠેથી તમે વાંસળી વગાડો છો, આ કાંઠેથી હું સાંભળું છું. હું અભાગણી નારી છું. મને તરતાં આવડતું નથી.\nવિવેચન વાંચવાનું મારું અધૂરું રહી ગયું અને મારું મન એ અભાગણી નારીના વિચારોમાં ડૂબી ગયું. કેવી વ્યાકુળતાની ક્ષણો છે! સામે કાંઠે પ્રિયની વાંસળી વાગે છે. આ કાંઠે કોઈ અનુરક્તા સાંભળે છે. વાંસળીનો સૂર બે હૃદયને જોડે છે, પણ એ જોડાણ તો સૂક્ષ્મ છે, સૂરનું જોડાણ છે. વાંસળી વગાડનાર પાસે જવું છે; પણ વચ્ચે વહે છે નદી. એ પાર કરવા માટે તરતાં આવડવું જોઈએ, પણ આ અભાગણીને તરતાં આવડતું નથી. તરતાં ન આવડે તો શું તડપતા રહેવાનું? એક અનંતકાળની પ્રતીક્ષા? બન્ને વચ્ચે નદી વહે છે, મિલનની આકાંક્ષા છે, પણ મિલન ક્યાં? પ્રેમી સામે કાંઠે જ છે, ઓ દેખાય, એનો વાંસળીનો સૂર તો આ છેક પાસે સંભળાય. આ નારીનું દુર્ભાગ્ય જાણે પ્રેમી માત્રનું બની જાય છે. આ જે નદીને કાંઠે આ અભાગણી ઊભી છે, એ નદીનું નામ પ્રેમનદી જ હશે ને? અર્થનાં વર્તુળ ઉપર વર્તુળ રચાતાં જાય છે. પ્રેમનદીને તરવી એટલે શું? એ કંઈ હાથપગ હલાવીને ઓછી તરી શકાય છે? તો પછી પ્રેમનદીને સામે કાંઠે કેમ જવાય? શું આ કાંઠે જ ઊભા રહેવાનું છે? એક વિવશતાભરી વ્યાકુળતાની ક્ષણો કવિ ચાંદ કાજીએ આ પંક્તિઓમાં ભરી છે. આ લીટીઓની આગળ-પાછળનો કોઈ સંદર્ભ ખબર નથી, માત્ર આ લીટી મનમાં રહે છે. અભાગિયા નારી આમિ હે સાંતાર નાહિ જાનિ… તરતાં આવડતું નથી.\nએક વાર આવી જ રીતે વત્સલનિધિ નામે કવિ અજ્ઞેયજીએ સ્થાપેલા ટ્રસ્ટની એક પત્રિકા વાંચતો હતો. એમાં ‘ઘર’ વિશે યોજાયેલા પરિસંવાદનો અહેવાલ હતો. એ અહેવાલમાં એવું આવ્યું કે પછી કવિ શીન કાફ નિઝામે આ ગઝલ રજૂ કરી:\nબીરાન ક્યું હૈ બસ્તિયાં\nબાશિંદે ક્યા હુએ?\nથંભી જવાયું. લીટી પર નજર રહી. બધાં ઘર ખાલી છે. રહેનારા સૌ ક્યાં ગયા? એક ઉજ્જડ ઘર કે ગામનો નિર્દેશ છે. ઘર કે ગામ ત્યારે જ ઘર કે ગામ હોય, જ્યારે તેમાં રહેનારા હોય. રહેનાર ન હોય તો? પરંતુ આવું ક્યારેક બને છે. રહેનાર ચાલ્યા ગયા હોય… થોડા સમય માટે, કદાચ કાયમ માટે. ક્યાં ચાલ્યા ગયા? પછી તો એ ઘરમાંથી એક વ્યક્તિ ગઈ હોય, કે બધી ગઈ હોય, ‘બીરાન’ વેરાન બની જાય છે એ વસાહત. હૃદયની વસાહતની પણ આ વાત હોય. મિર્ઝા ગાલિબે એવા ભાવનું એક શૅરમાં કહ્યું પણ છે કે ‘ફરીથી આબાદ થઈ શકે એવું નગર આ દિલ નથી. જરા સાંભળો, એને એક વાર પણ ઉજ્જડ કરશો તો પસ્તાવું પડશે.’ શીન કાફ નિઝામની આ પંક્તિઓ તો મેં માત્ર વાંચી, પછી મનોમન એ ગવાતી હોય એવી કલ્પના કરતો ગયો, આ શેર પછી બીજા શૅર આવતા જઈને એક માળા ગૂંથાતી જતી હોય. મનમાં વારંવાર એ શબ્દો ઊઠવા લાગ્યા – બાશિંદે ક્યા હુએ? ઘરમાં રહેનારાઓ ક્યાં ગયા? ક્યા હુએ? શુ થયું એમનું? અનેક સ્વજનોનાં મૃત્યુ તરી આવ્યાં. બાશિંદે ક્યા હુએ?\nબસ, પછી એ પત્રિકા આગળ વાંચવાની રહી ગઈ.\nPrevious: એક વંટોળિયો નામે ડિરોઝિયો\nNext: લાસ વેગાસમાં ‘યુધિષ્ઠિર’


ટ્રમ્પની ગુડબુકમાં છે આટલા મુસ્લિમ દેશો : વર્ષે કરશે કરોડોનો વેપાર | trump never wants to put visa ban on thin nation - Sambhaav News\nવોશિંગ્ટન : અમેરિકન રાષ્ટ્રપતિ ડોનલ્ડ ટ્રમ્પે7મુસ્લિમ દેશોનાં લોકોને અમેરિકા પ્રવેશ પર મનાઇના આદેશથી ભ્રમની સ્થિતી ઉભી થઇ ગઇ છે. પ્રભાવિત દેશોનાં વિઝાધારકોને અમેરિકા જવા માટે સંઘર્ષ કરવો પડી રહ્યો છે. ટ્રમ્પે જે દેશો પર પ્રતિબંધ લગાવ્યો છે તેમાં ઇરાકનો પણ સમાવેશ થાય છે.\nજેની મોટા પ્રમાણમાં તેલ આયાત કરે છે. મુસ્લિમ દેશો પ્રત્યેનાં ટ્રમ્પના કડક વલણ વચ્ચે કેટલાક મુસ્લિમ દેશો એવા છે જેની પર બેન મુકવા અંગે ટ્રમ્પ સપનામાં પણ વિચારી ન શકે. આ દેશોની યાદીમાં એવો પણ એક દેશ છે જેનું નામ 9/11નાં હૂલમામાં પણ ચગ્યું હતું.\nજે મુસ્લિમ દેશોના અમેરિકા સાથે વ્યાપારિક સંબંધો મજબુત છે તે દેશો ટ્રમ્પની ગુડબુકમાં છે.\nઅમેરિકાનાં યુએસ વિદેશ વિભાગ અનુસાર 47 મુસ્લિમ દેશો એવા છે જેની સાથે અમેરિકાનાં સંબંધો મજબુત છે. 2015માં આ દેશો સાથે 220 અબજ ડોલરનો વ્યાપાર થયો છે.\nબ્યૂરો મુજબ નવેમ્બર 2016 સુધી આ દેશોની સાથે આ વેપાર લગભગ 195 અબજ ડોલર સુધી પહોંચી ગયો હતો. બ્યૂરોનાં આંકડાઓ અનુસાર ટ્રમ્પે જે મુસ્લિમ દેશોને ટ્રાવેલ બેનની યાદીમાં મુક્યા તે પૈકી ઇરાકને છોડી બીજા કોઇ દેશની અમેરિકન વેપારમાં ભાગીદારી નહીવત્ત છે.\nઉપરવાસમાંથી પાણી છોડાતાં દિલ્હીમાં પૂરનો ખતરોઃ પુલ બંધ થતાં 27 ટ્રેન રદ કરાઈ


ગુજરાતી સાહિત્ય સરિતા,હ્યુસ્ટન » હ્યુસ્ટનની સાહિત્ય સરિતાનો એક સિતારો ખર્યો…\nPublished by devikadhruva at 10:13 am under સાહિત્ય સમાચાર\nછેલ્લાં થોડાં વર્ષોમાં હ્યુસ્ટનની સાહિત્ય સરિતાએ ઘણાં સર્જકો ગુમાવ્યા. આજે કાવ્યક્ષેત્રે એક વધુ તેજસ્વી સિતારો ખર્યો.\nઅબ્દુલ રઝાક મેઘાણી.– ‘રસિક’ તખલ્લુસ\nતેઓ પાકિસ્તાનથી ૨૦૦૦ ની સાલમાં હ્યુસ્ટન આવ્યા હતા.‘નઝર’ ગફૂરી,’અદીબ’ કુરેશી,’ખદીમ’ કત્યાન્વી વગેરે પાસેથી તેમણે કાવ્યશાસ્ત્રનું જ્ઞાન લીધું હતું. ચારેક દાયકાથી તેઓ ગઝલો લખતા અને તેમની ગઝલો લબ્ધપ્રતિષ્ઠિત સામયિકોમાં છપાતી રહી. ‘શૂષ્ક લાંબા માર્ગે’ તેમનો પ્રથમ ગઝલ સંગ્રહ અને બીજો ‘ભીની ભીની આંખો.’\n‘ રસિક’ મેઘાણી’નો જન્મ ૧૨ મે ૧૯૪૬, મુંબઈ, અભ્યાસ- બી કોમ. કરાંચી. થોડા વર્ષો પહેલાં તેમના હાથમાં જ્યારે ગ્રીન કાર્ડ આવ્યું ત્યારે તેઓ સ્ટ્રોકને કારણે હોસ્પીટલમાં હતા! એક લેખકના હાથ અપંગ બની જાય તેનાથી વધુ મોટી વેદના કઈ હોઈ શકે? તે પછી તો તેમને હાર્ટ એટેક પણ આવ્યો. પરિણામે નાછૂટકે કાયમને માટે તેમને પાકિસ્તાન જવું પડ્યું. જતાં જતાં તેમની પાસેના ગઝલસંગ્રહો અને જૂના શબ્દસૃષ્ટિ,પરબ જેવા અનેક સામયિકોનો તમામ ખજાનો મારી પાસે મૂકતા ગયા. ગઝલના છંદો માટે તેઓ મારા પ્રથમ ગુરુ હતા.\nસાહિત્યસરિતા અંગે કહેતા કે,”સાહિત્યસરિતાના સહકારથી જ મારો ગઝલસંગ્રહ પ્રગટ થઇ શક્યો છે.”\nતેમને ગમતી તેમની પોતાની સ્વ-રચનાની કેટલીક ઝલક- કેટલાંક શેર..\nનવાયુગોના રંગથી નવી નવી તું ભાત કર… તું વિશ્વ ગુર્જરી છે આજ..\nનવા યુગોનાં રંગથી નવી નવી તું ભાત કર…તું વિશ્વ ગુર્જરી છે આજે..\nતું ગુંજતો”રસિક” રહે , દિશા દિશા સમય સુધી\nતું મૃત્યુ થી ઉચાટ થા, ને જિંદગીની વાત કર…તું વિશ્વ ગુર્જરી છે આજ..\nતમારા માટે આ જીવ તડપે, હજી સુધી ભીની ભીની આંખો.\nપછીથી કયાંક ડૂસ્કાં છલકે, હજી સુધી ભીની ભીની આંખો.*\nનવા ઉમંગો છતાંય આજે, હજી સુધી ભીની ભીની આંખો.*\nહજી ત્યાં ઊર્મિના તણખા ઝબકે, હજી સુધી ભીની ભીની આંખો.\nકહો ‘રસિક’ને એ લૂંછી નાખે, હજી સુધી ભીની ભીની આંખો.\n* આ બંન શેર અમેરિકામાં વસતા તમામ દેશીઓને અર્પણ.\nખુદા તેમની રૂહને જન્નત બક્ષે એ જ દુઆ સાથે ….\nજૂલાઈ ૧૬, ૨૦૨૦\nOne Response to “હ્યુસ્ટનની સાહિત્ય સરિતાનો એક સિતારો ખર્યો…”\n# શૈલા મુન્‍શા on 16 Jul 2020 at 11:43 am\nરસિકભાઈ ખરેખર ગઝલના બાદશાહ હતા. ગુ.સા.સ.ના સભ્યોને છંદોબધ્ધ ગઝલ લખતાં કરવામાં એમનો ઘણો મોટો ફાળો છે. રવિવારે તેઓ હીલક્રોફ્ટ પર જ્યાં અત્યારે શીવ સાગર છે ત્યાં પહેલા આનંદ ભવન હતું ત્યાં ગઝલ શીખવવાનો વર્કશોપ કરતાં.\nનામ પ્રમાણે રસિક અને ઉમદા સાહિત્યકારની હમેશ ખોટ પડશે. ખુદા તેમની રૂહને જન્નત બક્ષે.\nArchives Select Month October 2020 September 2020 August 2020 July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 August 2019 July 2019 June 2019 May 2019 April 2019 March 2019 February 2019 January 2019 December 2018 October 2018 September 2018 August 2018 June 2018 May 2018 February 2018 January 2018 December 2017 September 2017 July 2017 May 2017 April 2017 February 2017 December 2016 November 2016 September 2016 June 2016 May 2016 April 2016 March 2016 October 2015 June 2015 April 2015 January 2015 November 2014 October 2014 September 2014 August 2014 November 2013 October 2013 September 2013 August 2013 June 2013 May 2013 April 2013 December 2012 November 2012 October 2012 July 2012 April 2012 March 2012 January 2012 December 2011 November 2011 October 2011 September 2011 June 2011 March 2011 January 2011 December 2010 November 2010 October 2010 August 2010 July 2010 June 2010 May 2010 April 2010 March 2010 February 2010 January 2010 December 2009 November 2009 October 2009 September 2009 August 2009 July 2009 June 2009 May 2009 April 2009 March 2009 February 2009 January 2009 December 2008 November 2008 October 2008 September 2008 August 2008 July 2008 June 2008 May 2008 April 2008 March 2008 February 2008 January 2008 December 2007 November 2007 September 2007


article by b.n dastur|સફળતાનો મંત્ર, ઇમોશનલ ઇન્ટેલિજન્સ\nસફળતાનો મંત્ર, ઇમોશનલ ઇન્ટેલિજન્સ\nSep 26, 2018, 04:56 PM IST\nમાનવી લાગણીઓનું હરતું-ફરતું સંગ્રહસ્થાન છે, જે એની જિંદગીનો આશરે 1/3 હિસ્સો વર્કપ્લેસમાં ગુજારે છે.\nએ સવારે કામ ઉપર જાય ત્યારે એની લાગણીઓને, એની કૌટુંબિક, આર્થિક અને સામાજિક સમસ્યાઓને ઘરના કબાટમાં બંધ કરી દેતો નથી. સાંજે ઘરે પાછો ફરે ત્યારે વર્કપ્લેસના ફ્રસ્ટ્રેશન, ચિંતા વગેરેને ઓફિસના ટેબલના ખાનામાં છોડીને જતો નથી.\nઆવી સીધી સાદી વાતને સમજતા, મેનેજમેન્ટના ગુરુઓને શરૂઆતમાં ખૂબ તકલીફ પડી હતી.\nલેખકે એવું પણ કહી નાખ્યું કે લાગણીઓમાં ફસાયેલો મેનેજર નબળો છે. અસ્થિર છે\nવીસમી સદીની શરૂઆતમાં મેનેજમેન્ટના નિષ્ણાતોએ, સંસ્થાના સંચાલનની ડિઝાઇનમાંથી લાગણીઓને દૂર રાખવાના પ્રયત્નો કર્યા. સંસ્થામાં બધું જ તર્કસંગત, રેશનલ (Rational) હોવું જોઈએ. લાગણીઓને રવાડે ન ચડાય. જો લાગણીઓના ચક્કરમાં આવ્યા તો લોજિકલ નિર્ણયો ન લઈ શકાય એવું બોલાતું, લખાતું રહ્યું.\n1956માં વિલિયમ વ્હાઇટની લખેલી એક કિતાબ\n‘ધ ઓર્ગેનાઇઝેશન મેન (The organizational may)’માં એવું કહેવામાં આવ્યું કે અસરકારક બિઝનેસમેન રેશનલ જ હોવો જોઈએ. એણે અસરકારક નિર્ણયો લેવામાં દિમાગનો જ ઉપયોગ કરવો જોઈએ. લેખકે એવું પણ કહી નાખ્યું કે લાગણીઓમાં ફસાયેલો મેનેજર નબળો છે. અસ્થિર છે.\n1980ના દાયકામાં જગપ્રસિદ્ધ ‘ટાઇમ’ મેગેઝિને એના કવર ઉપર કમ્પ્યૂટર મૂકી એને મેન ઓફ ધ યર(Man of the year)નો ખિતાબ આપ્યો. વ્હાઇટ સાહેબના ‘રેશનલ મેનેજર’નું સ્થાન કમ્પ્યૂટરે લીધું. દુનિયાભરમાં એંશીનો દાયકો (Decade of the brain) દિમાગની બોલબાલાનો દાયકો બન્યો.\nનેવુંના દાયકામાં નિષ્ણાતોએ એવું અનુભવ્યું કે દુનિયાની સર્વોચ્ચ બિઝનેસ સ્કૂલોના ગ્રેજ્યુએટો સંસ્થાને તરક્કીના રસ્તે લઈ જવામાં કાચા પડવા માંડ્યા હતા. જમાનો બદલાઈ રહ્યો હતો અને સફળતાનાં શિખરો સર કરતી કંપનીઓ કાચી પડવાની હોડમાં ઊતરી હતી. અસંખ્ય સર્વેક્ષણો અને નિરીક્ષણોમાં એવું બહાર આવ્યું કે કર્મચારીઓના બિહેવિયરનો ખ્યાલ રાખવા, એ ક્યારે શું કરશે તેનો તાગ મેળવવા લાગણીઓ(Emotions)નો અભ્યાસ અનિવાર્ય છે. આ માન્યતાને ભરપૂર સમર્થનો મળતાં ગયાં અને મેનેજમેન્ટની પરિભાષા (Jargon)માં ‘ઇમોશનલ ઇન્ટેલિજન્સ’(Emotional intelligence)નો પ્રવેશ થયો.\nનિષ્ણાતોએ વર્કપ્લેસમાં દેખાતા રહેતા ઇમોશન્સની યાદી તૈયાર કરી. એ યાદીમાં સ્થાન મળ્યું અભિમાન, અદેખાઈ, ગુસ્સો, ઈર્ષા, ઘૃણા, શરમ, નિરાશા, ચિંતા, ભય, અપરાધ કર્યાની લાગણી જેવા નકારાત્મક ઇમોશન્સને.\nહકારાત્મક, પોઝિટિવ ઇમોશન્સમાં સ્થાન મળ્યું સંતોષ, પ્રસન્નતા, પ્રેમ, કરુણા, કૃતજ્ઞતા, સહાનુભૂતિ અને સમાનુભૂતિને.\n‘ઇમોશનલી ઇન્ટેલિજન્ટ’ મેનેજરનું એક મોડલ તૈયાર થયું. આ મોડલમાં, મેનેજરમાં અંગત અને સામાજિક સ્તર ઉપર જરૂરી એવાં લક્ષણોની યાદી જોવા મળે છે.\nઅંગત સ્તર ઉપર મેનેજરમાં જરૂરી છે :\n- ભરપૂર આત્મવિશ્વાસ.\n- નકારાત્મક લાગણીઓને નિયંત્રણમાં રાખવાની આવડત.\n- પરિવર્તનોને આવકારવા માટે જરૂરી ફ્લેક્સિબિલિટી.\n- પોતાના વિચાર, વાણી, વર્તનની જવાબદારી સ્વીકારવાની તૈયારી.\n- નવા વિચારો, નવા અભિગમો પ્રત્યે સ્વસ્થતા.\n- જાતમાં સુધારા કરવાની ઇચ્છા, તૈયારી, આવડત.\n- અંગત અને કંપનીના લક્ષ્યાંકો સાથે તાલમેલ સાધવાની આવડત.\n- તક શોધવાની, ઝડપી લેવાની તૈયારી, આવડત.\n- તકલીફો અને સમસ્યાઓની બાવજૂદ પ્રગતિ કરતા રહેવાનું ઝનૂન.\nસામાજિક સ્તર ઉપર મેનેજરમાં જોઈશે :\n- લોકોની લાગણીઓ સમજવાની ક્ષમતા.\n- લોકોની દરકાર લેવાની ક્ષમતા, તૈયારી.\n- લોકોને કારકિર્દીના લક્ષ્યાંકો પૂરા કરવામાં મદદ.\n- રાજકારણ ખેલવાની ક્ષમતા.\n- અસરકારક કમ્યુનિકેશન કરવાની આવડત.\n- કોન્ફ્લિક્ટ મેનેજમેન્ટ.\n- વિઝનરી લિડરશિપ.\n- ચેઇન્જ કેટાલિસ્ટ.\n- દોસ્તી શોધવા, સાચવવા, નિખારવાની ક્ષમતા.\n- લોકો પાસે કામ લેવાની, કરાવવાની, કઢાવવાની આવડત.\nઆવડત, અનુભવ, જ્ઞાન તાલીમથી મેળવી શકાય. ઇમોશનલ ઇન્ટેલિજન્સ માટે દિલ જોઈએ, ફક્ત દિમાગ નહીં.\nથોરામાં ઘનું સમજ્યા હશો. સવાલોનું સ્વાગત.


22 ટાયરવાળા ટ્રકથી થયો દીપ સિદ્ધુનો અકસ્માત, NRI મિત્રએ કર્યા ખુલાસા - Gujju Kathiyawadi\nપંજાબી એક્ટર દીપ સિદ્ધુનું મંગળવારે રાત્રે માર્ગ અકસ્માતમાં નિધન થયું\nઅકસ્માત થયો ત્યારે તેમની સાથે કારમાં એક મહિલા મિત્ર હતી\nઅકસ્માત બાદ પોલીસ ટ્રક ચાલકને શોધી રહી છે\nપંજાબી એક્ટર દીપ સિદ્ધુનું મંગળવારે રાત્રે માર્ગ અકસ્માતમાં નિધન થયું હતું. અકસ્માત થયો ત્યારે તેમની સાથે કારમાં એક મહિલા મિત્ર પણ હતી. હાલ તેઓ હોસ્પિટલમાં છે અને તેમની હાલત સારી હોવાનું કહેવાય છે. મળતી માહિતી મુજબ આ દુર્ઘટના રાત્રે લગભગ 9.30 વાગે બની હતી. અકસ્માત બાદ પોલીસ ટ્રક ચાલકને શોધી રહી છે પોલીસ તેની મહિલા મિત્રની પૂછપરછ કરી રહી છે.\nપંજાબી અભિનેતા અને ગાયક દીપ સિદ્ધુનું ગઈકાલે રાત્રે એક માર્ગ અકસ્માતમાં મોત થયું છે. જ્યારે કારમાં તેની સાથે બેઠેલી એનઆરઆઈ મિત્ર રીના રાયને ઈજા થઈ છે. આ અકસ્માત હરિયાણાના વેસ્ટર્ન પેરિફેરલ એક્સપ્રેસ વે પર ખરખોડા પાસે થયો જ્યારે દીપ સિદ્ધુ દિલ્હીથી ભટિંડા જઈ રહ્યો હતો.\nજણાવવામાં આવી રહ્યું છે કે કુંડલી પોલીસ સ્ટેશન વિસ્તારમાં આ ઘટના રાત્રે લગભગ 9.30 વાગ્યે બની હતી. દીપ સિદ્ધુ પોતાની કાર ચલાવી રહ્યો હતો અને કેએમપી એક્સપ્રેસ દ્વારા દિલ્હીથી બથિંજા જઈ રહ્યો હતો. દરમિયાન ખારઘોડા પાસે તેમની સ્કોર્પિયો કાર ટ્રક સાથે અથડાઈ હતી. અકસ્માત બાદ દીપને નજીકની હોસ્પિટલમાં દાખલ કરવામાં આવ્યો હતો, જ્યાં તેને મૃત જાહેર કરવામાં આવ્યો હતો.\nદીપ સિદ્ધુનું નામ ખેડૂતોના આંદોલન દરમિયાન ખૂબ ચર્ચામાં આવ્યું હતું. આ સાથે દીપ સિદ્ધુ દિલ્હીના લાલ કિલ્લામાં થયેલી હિંસા કેસમાં પણ આરોપી હતો. પોલીસના જણાવ્યા અનુસાર, દીપના એનઆરઆઈ મિત્રની પૂછપરછ દરમિયાન જણાવ્યું કે જ્યારે અકસ્માત થયો ત્યારે તેની આંખ મીંચાઇ ગઇ હતી. અકસ્માત એટલો ગંભીર હતો કે દીપ સિદ્ધુની કાર લગભગ 20 30 મીટર સુધી ખેંચાઈ ગઈ હતી. જેના કારણે સ્કોર્પિયોનો આગળનો ભાગ તૂટી ગયો હતો.\nપોલીસના જણાવ્યા અનુસાર, અકસ્માત સમયે 22 ટાયર ટ્રક રોડની બાજુમાં પાર્ક કરવામાં આવી ન હતી, પરંતુ KMP પર ચાલી રહી હતી. પાછળથી પૂરપાટ ઝડપે આવી રહેલી સ્કોર્પિયો 22 ટ્રોલી સાથે અથડાઈ હતી.\nરીના રાયે ફોન કરીને જાણ કરી\nપોલીસના જણાવ્યા અનુસાર, દીપ સિદ્ધુની સાથે રહેલી રીના રાયે અકસ્માત બાદ તેના કેટલાક પરિચિતોને બોલાવ્યા હતા. તે સમયે કેએમપીમાં હાજર એમ્બ્યુલન્સ અને લોકો ઘટનાસ્થળે પહોંચી ગયા હતા. જે તેને હોસ્પિટલ લઈ ગયા. હાલ ટ્રક ચાલક ફરાર છે.\n7:30 વાગ્યે હોટેલથી નીકળ્યા હતા\nપોલીસના જણાવ્યા અનુસાર દીપના એનઆરઆઈ મિત્ર ગયા મહિને 13 જાન્યુઆરીએ અમેરિકાથી ભારત આવી હતી. બંને ગુરુગ્રામની ઓબેરોય હોટલમાં રોકાયા હતા. સાંજે 7:30 વાગ્યાની આસપાસ ગુરુગ્રામ છોડ્યા પછી, KMPનો માર્ગ લીધો. જ્યારે આ લોકો KMP પર ખારઘોડા નજીક પહોંચ્યા ત્યારે અકસ્માત થયો.\nદીપ સિદ્ધુ ગાડી ચલાવી રહ્યો હતો\nએસએચઓ કહે છે કે અમને હોસ્પિટલથી માહિતી મળી હતી, અહીં અકસ્માત થયો છે. દીપ સિદ્ધુને જે વાહનમાં અકસ્માત થયો તે રાજસ્થાનનું છે. ચાલક સ્થળ પરથી ફરાર થઈ ગયો છે. દીપ સિદ્ધુ કાર ચલાવી રહ્યો હતો.\nદીપ સિદ્ધુ લાલ કિલ્લાની હિંસાથી ચર્ચામાં આવ્યો\nદીપ સિદ્ધુ ગયા વર્ષે ત્યારે ચર્ચામાં આવ્યો હતો જ્યારે તેણે કેન્દ્રના કૃષિ કાયદા વિરુદ્ધ 26 જાન્યુઆરીએ યોજાયેલી ખેડૂતોની ટ્રેક્ટર પરેડમાં ભાગ લીધો હતો. તે દરમિયાન આંદોલન સાથે સંકળાયેલા ઘણા લોકોએ હિંસાની ઘટનાઓને અંજામ આપ્યો હતો અને લાલ કિલ્લા પર ચઢીને ધાર્મિક ધ્વજ લહેરાવ્યા હતા. આ હિંસામાં લગભગ 500 પોલીસકર્મીઓ ઘાયલ થયા હતા.\nહાલમાં જામીન પર બહાર હતો એક્ટર\nએવો આરોપ છે કે અભિનેતા દીપ સિદ્ધુએ લાલ કિલ્લા પર આ હિંસા ભડકાવી હતી. બાદમાં આ મામલામાં દીપ સિદ્ધુ વિરુદ્ધ અનેક કેસ નોંધવામાં આવ્યા હતા અને તપાસ બાદ તેની ધરપકડ કરવામાં આવી હતી. દીપ સિદ્ધુ આ દિવસોમાં કોર્ટમાંથી જામીન મળ્યા બાદ જેલની બહાર હતો.\nAdmin 284 Feb 16,2022 Entertainment


લયસ્તરોસુર્યભાનુ ગુપ્ત Archives - લયસ્તરો\nArchive for સુર્યભાનુ ગુપ્ત\nસુર્યભાનુ ગુપ્ત શ્રેણીમાંના બધા પોસ્ટ (કક્કાવાર), સંપૂર્ણ પોસ્ટ માટે ક્લીક કરો.\nફાગુનમેં – સુર્યભાનુ ગુપ્ત\nMarch 15, 2006 at 9:53 am by ધવલ\t· Filed under ગઝલ, સુર્યભાનુ ગુપ્ત\nઐસે ખિલતે હૈ ફૂલ ફાગુન મેં\nલોગ કરતે હૈ ભૂલ ફાગુન મેં\nધૂપ પાનીમેં યૂં ઊતરતી હૈ\nટૂટતે હૈ ઉસૂલ ફાગુન મેં\nકોઈ મિલતા હૈ ઔર હોતે હૈ\nસારે સપને વસૂલ ફાગુન મેં\nએક ચહેરે બાદ લગતે હૈ\nસારે ચહેરે ફુઝુલ ફાગુન મેં\nભૂલે બિસરે હુએ ઝમાનોંકી\nસાફ હોતી હૈ ધૂલ ફાગુન મેં\n– સુર્યભાનુ ગુપ્ત\nફાગણ મહિનામાં આ મારી અતિપ્રિય ગઝલ રજુ કરવાની લાલચ છોડી શકતો નથી. તદ્દન સરળ – લગભગ સામાન્ય વાતચીત જેવી જ – ભાષાનો પ્રયોગ આ ગઝલના અવાજમાં સચ્ચાઈ ઉમેરે છે. એવું લાગે છે જાણે કે કવિ ખૂણામાં બોલાવીને પોતાની કોઈ અંગત વાત ન કહેતા હોય. ફાગણ તો વારી જવાનો મહિનો છે – કુદરત પર, રંગો પર કે પછી પ્રિયજન પર. આ ગઝલ એવા જ કોઈ ‘કારસ્તાન’ માટે મનને ઉશ્કેરે છે !


કેજરીવાલે કરી જાહેરાત, દિલ્હીમાં 24 રૂ કિલો મળશે ડુંગળી\nડુંગળી એક વખત ફરી લોકોને રોવડાવી રહી છે\nWritten By newsonline | Ahmedabad | Published: 2019-09-24 12:44:46\nનવી દિલ્હી: ડુંગળી એક વખત ફરી લોકોને રોવડાવી રહી છે. તેનાં વધતાં ભાવથી સામાન્ય જનતા પરેશાન છે. દેશમાં અલગ અલગ જગ્યાએ હાલમાં ડુંગળીનાં ભાવ 60થી 80 રૂપિયે કિલોગ્રામ છે. ગુજરાતમાં આ ભાવ 60 રૂપિયે કિલો છે. અને દિલ્હીમાં આ ભાવ 70થી 80 રૂપિયે કિલો છે\nડુંગળી ગ્રુહિણીઓ માટે રસોઇમાં વપરાતો અહમ પદાર્થ છે. એવામાં તેનાં વધતાં ભાવથી સરકાર પણ ચિંતિત છે. તેને કારણે જ તેની વધતી કિંમતો પર કાબૂ મેળવવા માટે તે પ્રયાસ કરી રહી છે. હાલમાં દિલ્હીમાં જનતાનો મૂડ ન બગડે તે માટે દિલ્હીની કેજરીવાલ સરકારે રાશનની દુકાનો, મોબાઇલ વાન દ્વારા સસ્તી ડુંગળી વેંચવાનો નિર્ણય કર્યો છે.\nદિલ્હીનાં મુખ્યમંત્રી અરવિંદ કેજરીવાલે ટ્વિટ કરીને આ અંગે માહિતી આપી છે. તેમણે જણાવ્યું છે કે, તેમની સરકારી રાશનની દુકાનોઅને મોબાઇલ વાનો દ્વારા સસ્તી ડુંગળી વેચવામાં આવશે. તેમણે કહ્યું કે, સરકાર ડુંગળીની ખરીદી કરી રહી છે અને તેને સસ્તા ભાવે પણ વેંચશે. આ સસ્તી ડુંગળીનું વેચાણ દસ દિવસમાં શરૂ થઇ જવાની આશા છે. ડુંગળીનો ભાવ 24 રૂપિયે કિલો રાખવામાં આવશે. સરકાર ડુંગળીનાં વેચાણ ઉચિત દરે દુકાો અને મોબાઇલ વાન દ્વારા કરશે.\nસોર્સિસ મુજબ, ભારે વરસાદને કારણે ડુંગળીનો પાક પ્રભાવિત થયો છે. જેને કારણે તેનાં ભાવમાં મોટો ઉછાળો આવ્યો છે. ડુંગળીનાં પ્રમુખ ઉત્પાદક ક્ષેત્રો મહારાષ્ટ્ર, કર્ણાટક, આંધ્ર પ્રદેશ, ગુજરાત અને પૂર્વ રાજસ્થાન તેમજ પશ્ચિમી મધ્ય પ્રદેશ છે. ત્યાં ભારે વરસાદને કારણે ડુંગળીનાં પાકને નુક્સાન થયું છે.\nસેન્સેક્સ 330 અંક ઘટ્યો, નિફ્ટી 9500ની નીચે; એક્સિસ બેન્ક, ઈન્ડસઈન્ડ બેન્કના શેર ઘટ્યા\nટી સીરિઝના ‘હનુમાન ચાલીસા’નો યૂટ્યુબ પર રેકોર્ડ, એક અબજથી વધુ વાર વીડિયો જોવાયો\nદેશમાં 23 લાખ લોકો આઈસોલેશનમાં, સૌથી વધુ 6.02 લાખ મહારાષ્ટ્રમાં\nCBI કોર્ટ4જૂનથી આરોપીઓનાં નિવેદન નોંધશે, લાલકૃષ્ણ અડવાણી સહિત 32 આરોપીઓને હાજર કરાશે\nસંપત્તિ ખરીદી જેવા ખાસ ટ્રાન્ઝેકશન રિટર્નમાં ઓટોમેટિક દેખાશે\nસતત ત્રીજા દિવસે 150થી વધારે દર્દીના મોત;મહારાષ્ટ્રમાં 85 અને ગુજરાતમાં 22 મોત થયા\nયુનિસેફ અને સેવ ધ ચિલ્ડ્રનનો દાવો- કોરોનાને કારણે આ વર્ષના અંત સુધીમાં ભારત સહિત વિશ્વભરમાં 8.6 કરોડ બાળકો ગરીબ થશે